
POPIEZIUS PIJUS XI, 


Šiovingieji broliai, mielieji sūnūs (siunčiu) sveiki- 
nimą ir Apaštališkąjį laiminimą. 


Praėjo keturios dešimtys metų nuo to laiko, kai palaiminto 
atminimo mūsų pirmatakūnas Leonas XIII išleido nepaprastai 
puikią encikliką Rerum Novarum. Visas katalikų pasaulis pilnas 
dėkingumo, džiaugsmo mini tai vertai ir iškilmingai. 

Teisybė, tam nuostabiam ganytojiško rūpesčio dokumentui 
jau buvo paruošusios kelią kitos Mūsų Pirmatakūno enciklikos: 
apie žmonių draugijų, šeimos ir Moterystės Sakramento pagrin- 
dus (Lit. Encycl. Arcanum. d. 10 Febr. 1880) apie valstybinės 
galybės kilmę (Lit. Encycl. Diuturnum d. 20 Jun. 1881) ir jos 
sutvarkytus santykius su Bažnyčia (Litt. Encycl. Immortale Dei 
d. 1 nov. 1885), apie pagrindinės krikščionio piliečio pareigas 
(Enc. Sapientiae christianae, d. 10 lan. 1800), apie socializmo 
klaidas (Enc. Ouod apostolici muneris, d. 28 Dec. 1878) ir klai- 
dingas žmogiškos laisvės teorijas (Enc. Libertas, d. 20 Iun. 1888), 
taip pat daug kitų, kurios pilnai išreiškia Leono XIII mintį. Tačiau 
enciklika „Rerum Novarum“ turi ypatinga tai, palyginus su ki- 
tomis, kad pateikė kaip tik svarbiu ir reikalingu momentu tikrų 
direktyvų tinkamai spręsti sunkioms visuomeninio gyvenimo 
problemoms, kurios vadinamos „socialiniais klausimais“. 


Ei pasų 


Proga. 


Baigiantis devynioliktam amžiui ekonominė evoliucija ir 
industrijos kilimas daugely tautų vis labiau ir labiau skėlė visuo- 
menę į dvi klases: katrų viena, nedidelio skaičiaus, naudojosi 
visais patogumais, kurių gausiai teikia naujų laikų išradimai; 0 
antroji klasė, nesuskaitoma daugybė darbininkų, slėgiama bai- 
saus skurdo, negali išsivaduoti iš to padėjimo, nors ir kažkaip 
stengtųsi. 

Tas padėjimas nekelia jokių sunkumų tiems, kurie, plačiau- 
siai naudodamies pasaulio gėrybėmis, jose mato būtiną ekono- 
minių įstatymų padarinį ir norėtų pavesti vien artimo meilei vi- 
sus rūpesčius vargams švelninti, tarytum, artimo meilė turėtų pri- 
dengti savo skraiste tas teisingumo žaizdas, kurias įstatymų Iei- 
dėjai toleruoja, o kartais net sankcionuoja. Bet darbininkai, 
kietai išmėginti tokios būklės, dantis sukandę kentė likimo į ją 
nustumti ir atsisakė vilkti tokį nepakeliamą jungą. Kai kurie jų, 
piktu patarimu kiršinami, ėmė siekti visiškai sugriauti žmonių 
visuomenę; taip pat gi kita dalis, kurią krikščioniškas auklėjimas 
atitraukė nuo tų piktų sambrūzdžių, įsitikino,.kad reikia kuo sku- 
biausiai gilios reformos. 

Nekitaip manė nemaža katalikų vyrų, ir kunigų, ir pasaulie- 
liečių, kurie nuostabios artimo meilės spiriami, jau seniai bandė 
šalinti nenupelnytą proletariato skurdą. Ir jie negalėjo įsitikinti, 
kad tokia milžiniška ir neteisinga nelygybė padalijime laikinų 
gėrybių atitiktų begalo teisingo Kūrėjo tikslus. 

Jie ieškojo tiesiai ir garbingai veikiančių gydomųjų vaistų 
nuo baisios bendros tvarkos ardymo, taip pat įspėjamųjų priemo- 
nių, kad bent nuo didesnio gedimo galėtų sulaikyti. Bet tokia 
silpna, pagaliau, net kilniausių žmonių dvasia, kad vieni atstumti 
į šalį, kaip pavojingi novatoriai, o kiti, paraližuoti nuomonių įvai- 
rumo, kurios pasireiškė net jų eilėse, svyravo tarp įvairių nuo- 
monių, nežinodami, kuria kryptimi orientuotis. 

Dabar tame konilikte, kuris taip giliai suskaldė žmones ne 
be skriaudos taikai, daugiau kaip visuomet nukrypo akys linkui 
švento Petro Sosto, visokios teisybės saugotojo, iš kurio eina 
išganingi žodžiai į visą pasaulį. "Taip prie Kristaus Įpėdinio 
kojų plaukė iš viso pasaulio lig šiol negirdėtas skaičius vado- 
vaujančių socialiniams mokslams vyrų, darbdavių ir, pagaliau, net 
pačių darbininkų; visi vienu balsu maldavo tikrų direktyvų, ku- 
rios padėtų rasti saugų kelią. 

Išmintingiausias Popiežius ilgai svarstė dalyką Dievo aki- 
vaizdoj; sukvietė labai daug prityrusių patarėjų; iš visų pusių 
buvo rimtai persvarstyta problema ir pagaliau pagal apaštališkos 
pareigos liepimą (Enc. R. N., n. 1), kad ilgesnis tylėjimas šiuo 
atveju neatrodytų pareigos apleidimu (Enc. R. N., n. 13), pasi- 
ryžo kalbėti Kristaus Bažnyčiai ir visai Žmonijai, naudodamasis 
Dievo jam pavesta mokymo tarnyba. 

Tuo būdu 1801 metų gegužės mėn. 15 d. pakėlė ilgai 
lauktą balsą; uždavinio sunkumo neišgąsdintas, amžiaus nepa- 

lenktas, su didžiu griežtumu nurodė žmonių giminei naujus ke- 
lius spręsti socialiniams klausimams. 


Svarbesnieji punktai. 


Jūs, šlovingieji broliai ir mieli sūnūs, esate labai gerai su- 
sipažinę su tuo nuostabiu mokslu, kurį teikia enciklika Rerum 
Novarum, tas neužmirštamas dokumentas. Geriausias ganytojas 
nusiskundžia, kad tokia didelė žemesnioji žmonijos klasė vargsta 
be kaltės didžiausiame skurde; jis pats imasi drąsos ginti dar- 
bininkus, kuriuos palengva gyvenimas paliko pačius vienus be 
globos nežmoniškų darbdavių ir jų nesuvaldomų konkurentų 
gobšumui (Enc. R. N., n.2). Jis nesitiki nieko nei iš liberalizmo, 
nei juo labiau iš socializmo; pirmasis buvo parodęs visišką 
nesugebėjimą spręsti socialinius klausimus, o paskutinysis teikė 
tokią prastą gydymo priemonę, kuri būtų nuvedusi žmonių vi- 
suomenę į dar didesnę prarają. 

Bet tikėdamas savo galybės tobulumu ir pilnas nusima- 
nymo, kad jam pirmiausia priklauso religijos globa ir vadova- 
vimas visam tam, kas su ja glaudžiai susijęs, ėmėsi popiežius 
klausimo, kuriame be Tikybos ir Bažnyčios pagalbos negalimas 
joks lemtas sprendimas (Enc. R. N., n. 13). Nekintamais proto 
ir apreiškimo pagrindais nušvietė „kintamas teises ir pareigas 
pasiturinčiųjų ir beturčių, darbdavių ir darbininkų“ (Enc. R, N. n. 1), 
Su pilna pasitikėjimo drąsa ir, kalbėdamas, kaip „tas, kuris turi 
galios“ (Mat., VII, 29), išaiškino ir nustatė griežtai, ką Bažnyčia, ką 
valstybė, ką patys dalyviai gali įnešti spręsdami tą klausimą. 

Ne veliui popiežius pakėlė savo apaštališką balsą. „Didžiai 
nustebę klausės jo su džiaugsmu ne tiktai ištikimi Bažnyčios 
sūnūs, bet daugelis kitų klajojančių toli nuo tikro tikėjimo, su 
mažomis išimtimis visi, kurie paskui traktavo visuomeninius ir 
ekonominius klausimus moksliškais tyrinėjimais arba praktišku 
įstatymų leidimo darbu, 3 

Su ypatingu džiaugsmu sutiko popiežiaus encikliką 
krikščionys darbininkai, kurie pasijuto esą suprasti ir gina- 
mi aukščiausio žemėje Autoriteto, lygiai kaip ir tie kilnūs žmo- 
nės, kurie, nenuilstamai stengdamies pagerinti darbininkų padė- 
jimą, nekitaip buvo pasitinkami, kaip su bendru abejingumu, ne- 
retai su nekenčiamu įtarimu, jeigu ne su aiškiu neprietelingumu. 
Teisėtai visų aukštai gerbiamą apaštališkąją encikliką beveik įpras- 
ta kasmetai šiuo ar tuo būdu dėkingai minėti. 

Iš tos visos sutartinės buvo keletas išimčių, kuriems sukė- 
lė tam tikro neramumo. Iš tikrųjų, Leono XIII raštas toks kil- 
nus, toks aukštas, visiškai naujas pasauliui, net tarp kai kurių 
katalikų sukėlė nepasitikėjimą ir triukšmo baimę. Ji iš tikrųjų 
triuškino taip drąsiai liberalizmo stabus, kad nebesulaikė jokie 
įsisenėję prietarai, ir rodė daug kam neįtikimas perspektyvas taip, 
kad žmonės labiau prisirišę prie praeities, niekino ' tą naują 
socialinę filosofiją; bailios dvasios bijojo kilti į tokias aukšty- 

bes; o kiti, stebėdamies tuo šviesiu idealu, laikė jį chimerišku, ir 
jo įgyvendinimo esą galima trokšti, bet ne tikėtis. 


Dabartinės enciklikos dalykas ir tikslas. 

Keturių dešimčių metų popiežiaus enciklikos šventė, kuri 
visų ir visur, bet labiausiai su didžiu džiaugsmu pradedama 
minėti iš viso pasaulio plaukiančių į šventąjį miestą katalikų 
darbininkų, teikia mums norimos progos prabilti. Mes norime 
apžvelgti palaimos gausius Leono XIII enciklikos vaisius tiek 
Katalikų Bažnyčiai, tiek visai žmonių visuomenei; mes ginsime 
nuo tam tikrų svyravimų jos svarbiausias ekonomines doktrinas 
ir mes išplėtosime kai kurias vietas, pagaliau, spręsdami šių die- 
nų ekonominį režimą ir pasmerkdami socializmą, nurodysime tikras 
prie dabartinio visuomeninės tvarkos sąmyšio vedančias priežastis 
ir parodysime vienintėliai galimą kelią išganingos restauracijos lin- 
kui, būtent, atnaujinimo dorovinių krikščionių papročių. To laikyda- 
mies pažymėjome tris svarbiausias mūsų Enciklikos dalis. 


Enciklikos „Rerum Novarum“ vaisiai. 

Kad galėtume pradėti nuo to, ką pirmoj vietoj esame pažy- 
mėję, negalime susilaikyti nepaminėję šv. Ambroziejaus šio pa- 
tarimo: „Dėkingumo pareiga yra pirmoji mūsų pareiga“ 
(S. Ambr., De excessu fratris sui Satyri, I. I. 44); — tad tu- 
rime siųsti padėką visagalinčiam it visugeriausiam Dievui už 
gausią palaimą, kuri teko Bažnyčiai ir pasauliui per Leono enci- 
kliką. Norėdami padaryti tos palaimos paviršutinę apžvalgą, tu- 
rėtume duoti nemažiau kaip bendrą visuomeninio ir ekonominio 
išsirutuliojimo vaizdą per paskutinius 40 metų. Trijuose skyre- 
liuose galima trumpai sutraukti trims rūšims atsakančią  įta- 
ką, kuriosįtikėjosi mūsų Pirmatakūnas iš savo didelio restaura- 
cijos darbo. 

š 1- Bažnyčia. 

Leonas XIII pirmoj vietoj padėjo Bažnyčią liečiantį veikimą: 
„Bažnyčia, semdama mokslą iš Evangelijos, gali tuo mokslu tą kovą 
arba visai sustabdyti, arba, pašalinus žiaurumus, ją bent sušvel- 
ninti; toji pat Bažnyčia stengiasi savo dėsniais ne tik šviesti 
kiekvieno žmogaus protą, bet ir tvarkyti visą gyvenimą ir pa- 
pročius; toji pati Bažnyčia gerina ir pačių darbo žmonių būvį, 
steigdama daugelį jiems labai naudingų įstaigų“ (Enc. R. N., n. 13) 

Mokslo atžvilgiu. 

Bažnyčia nepaliko  nenaudojusi šių brangių šaltinių, bet 
yra juos plačiai pavartojusi visuomenės rimties labui; tiek savo 
žodžiais, tiek savo raštais ir Leonas XIII, ir jo įpėdiniai tebeskel- 
bia atsidėję enciklikos Rerum Novarum visuomeninį ir ekonomi- 
nį mokslą; jie nenustojo bandę jį pritaikinti ir pritap- 
dinti laikui ir aplinkybėms, visuomet pasirodydami ypatin- 
gai ir visai tėviškai atsidėję neturtėliams ir silpnuoliams, kurių 

būdami tvirti jų ganytojai, pasidarė gynėjais. !). Su tokiu pat 
mokytumu ir rupestingumu daugelis vyskupų aiškino tą patį 
mokslą, nušviesdami jį savo paaiškinimais ir pritaikindami įvai- 
rių kraštų reikalams pagal šv. Sosto nusprendimus ir mintį ?). 

Todėl nereikia stebėtis, kad vadovaujami Bažnyčios nuro- 
dymų daug mokslininkų, tiek kunigų, tiek pasauliečių ėmėsi 
karštai plėsti pagal laiko reikalavimus ekonomijos ir visuomenės 
mokslus, pirmiausia turėdami galvoj pritaikinti naujiems reika- 
lams nepajudinamus Bažnyčios mokslo principus. 


šviesą, ir stoja į kovą, kaip tai aiškiai parodo toks naudingas ir 
taip branginamas katalikų universitetų, akademijų ir seminarijų 
mokslas, kongresai arba visuomeninės savaitės, tiek kartų laiky- 
tos su tokiu gražiu pasisekimu; tyrinėjimų rateliai; pagaliau, pui- 
kūs visokios rūšies raštai tokiu patogiu tinkamu laiku. 

Šituo nesibaigia pasitarnavimai gaunami iš Leono XIII raš- 
to, nes šie pamokymai pamažu ir nejučiomis paveikė net tuos 
žmones, kurie, neturėdami katalikų vienybės palaimos, nepripa- 
žįsta Bažnyčios autoriteto. 

Tuo būdu katalikybės visuomeniniai principai ilgainiui virto 
bendru žmonijos lobiu. Ir mes džiaugiamės, dažnai matydami 
mūsų garsaus atminimo Pirmatakūno amžinas tiesas, kartojamas 
ir ginamas ne tiktai nekatalikų spaudoj ir knygose, bet taip pat 
parlamentuose ir tribunoluose. 

Dar daugiau, po baisingo karo didžiųjų valstybių vadai 
stengėsi sutvirtinti santaiką, iš pagrindų keisdami visuomenės 
santykius; tarp taisyklių, duotų darbininkų darbui tvarkyti pagal 
teisybę ir teisingumą, jie priėmė didelį skaičių nuostatų taip 
sutinkančių su Leono XIII principais ir nurodymais, jog atrodo, 
kad juos tyčia iš ten pasiėmė. Be jokio abejojimo enciklika Re- 
zum Novarum buvo atmintinas dalykas ir iš tikrųjų jai galima 
taikinti Izajo žodžiai: „Štai yra ženklas tarp tautų“ (Iz. XI, 12). 


Pritaikymo sritis. 


Leono XIII principams teoretinių darbų dėka plintant sie- 
lose, buvo pradėti tie principai taip pat ir praktikuoti. Pirmiau- 
sia aktyvi gera valia, uoliai atsidėjusi, ėmė kelti žmonių klasę, 
kuri be galo išaugo dėl pramonės pažangos, tačiau nebuvo ga- 
vusi visuomenės organizme teisingos vietos, per tatai buvo ap- 


1) Užtenka nurodyti: Leon. XIII Litt. Ap. Praeclara. Litt. Enc. Graves 
de communi.—Pijaus X, Motu proprio de Actione populari Christiana.— Bene- 
dikt. XV., Litt. Enc. Ad Beatissimi.—Pijaus XI, Litt. Enc. Ubi arcano, Litt. 
Enc. Rite expiatis. Ė 

*) Ziūr. La Hičrarchie Catholigue et Ie Problėme Social depuis VEn- 
cycligue „Rerum Novarum“ 1891—1931, p.p. XV —335. Faris, ėd. „Spes“ 1931. 

leista ir beveik niekinama. „Mes čia kalbame apie darbininkus, 
apie tuos darbininkus, kurių sielos naudai apsiėmė dirbti tiek 
kunigai, tiek vienuoliai vyskupų vedami, nors ir turėjo neapsa- 
komo rūpesčio su savo tarnyba. Dėl šios nuolatinės pastangos, 
kuria norima buvo įkvėpti darbininkams krikščionybės dvasia, 
jiems buvo padėta, be to, suprasti savo tikroji vertybė, išsiaiškinti 
savo luomo teisės ir pareigos, per tai jie galėjo žengti teisingos 
pažangos keliu, net pasidaryti savo draugų vadai. 

Iš to darbininkams atsirado gausingesnių ir tikresnių gyve- 
nimo dalykų, nes buvo ne tik pradėta, kaip tai kvietė daryti po- 
piežius, dauginti labdarybės ir artimo meilės įstaigos, bet buvo 
matyt visur diena iš dienos vis gausingesnės, pagal Bažnyčios 
norą, dažnai vedamos kunigų naujos kooperacijos ir savišalpos 
draugijos, į kurias įėjo darbininkai, amatininkai, žemdirbiai ir vi- 
sokios rūšies kiti darbininkai. 


2 - Valstybės darbas. 


Valstybės atžvilgiu Leonas XIII drąsiai peržengė ribas, ku- 
riose liberalizmas ligi tol buvo laikęsis; jis nesibijo mokyti, kad 
valstybė yra ne tiktai tvarkos ir teisės sargas, bet jog ji turi 
energingai dirbti, kad visais įstatymais ir įstaigomis taip valdytų, 
„kad valstybės bei atskirų žmonių gerovė savaime plėtotųsi iš. 
paties valstybės sutvarkymo ir valdymo“ (Enc. R. N., n. 26). Be 
abejojimo, ji(valstybė) turi palikti atskiriems žmonėms ir šei- 
moms teisingą veiksmų laisvę, tačiau su sąlyga, kad bendroji gerovė 
būtų saugojama, ir kad niekas nebūtų nuskriaustas. Vyriausybės 
turi ginti visuomenę ir jos narius, tačiau jos, saugodamos atskirų 
žmonių teises, turi ypač rūpintis silpnuoliais ir apleistaisiais., Tur- 
tingieji yra savo turtais apsišarvoję ir ne tiek reikalauja valstybės 
globos, o biednųjų minios yra be turtų, ir patys neapsigina nuo 
skriaudų, todėl daugiausia remiasi valstybės globojimu. Užtatai 
valstybė ir privalo ypatingai rūpintis darbininkais, nes jų dau- 
gumas biedni“ (Enc. R. N., n. 29), 

Mums tolima mintis nepripažinti, jog jau ir prieš Leo- 
ną XIII neviena vyriausybė yra aprūpinusi verkiamiausius reika- 
lus ir nubaudusi kaltuosius už aiškiausias skriaudas. Bet tačiau 
tik po to, kai nuo Petro sosto aukščiausio kunigo balsas 
praskambėjo po visą pasaulį, valstybių tvarkytojai, aiškiau 
suprasdami savo pašaukimą, ėmė plačiau vykdyti visuomenės 
politiką, 

Tačiau, kai ėmė svyruoti klaidingi teigimai liberalizmo, kuris 
iš seno paraližavo bet kurį naudingą įstaigų įsikišimą, enciklika 
sužadino pačiose plačiose masėse galingą sąjūdį palankų aiš- 
kesnei visuomeniškumo politikai. Enciklika paragino atiduoti val- 
dytojams savo brangią paramą geriausius katalikus, kurie dažnai 
įstatymus leidžiant buvo kilniais naujųjų įstatymų pradininkais; 
dar daugiau, kunigai, giliai paliesti Leono XIII pamokymų, yra 

pasiūlę daug naujų visuomenės įstatymų balsuoti parlamentuose; 
per jų nepaliaujamus rūpesčius jie buvo visiškai įvykdyti. 

Per šias nepaliaujamas pastangas atsirado nauja teisė, ku- 
rios visiškai nepažino prieš jį buvusi karta; ta teisė patikrino darbi- 
ninkams gerbimą šventų teisių, kylančių iš jų žmogaus ir krikš- 
čionio vertingumo, Darbininkai, jų sveikata, jų gabumai, jų šeima, 
jų butas, dirbtuvė, algos draudimas nuo darbo nelaimių, žodžiu 
sakant, visa, kas surišta su darbininkų luomu, ypač moterys ir 
vaikai, yra šių įstatymų gynėjų dalykas. 

Jei šie pertvarkymai nevisada ir nevisur tobulai sutinka su 
nustatytom Leono XIII taisyklėmis, tačiau negalima neigti, kad 
luose dažnai girdėti aidas Rerum Novarum enciklikos, kuriai ga- 
jima priskirti daugumą pagerinimų įvykdytų darbininkų gyvenime. 


3 - Savigalba. 


Galiausiai išmintingasis popiežius parodė, kad patys darb- 
daviai ir darbininkai gali daug padėti išspręsti visuomenės rei- 
kalus „per įstaigas, kurios teiktų tinkamos pagalbos reikalaujan- 
tiems ir suartintų šiuodu luomu“ (Enc. R. N., n. 36). Tarp šitų visų 
įstaigų, jo išmanymu,pirmutinė vieta tenka draugijoms, sudaromoms 
tiek vienų darbininkų, tiek draugijoms, kuriose yra drauge darbinin- 
kaiir darbdaviai. Popiežius ilgai jas giria ir rekomenduoja ir mae- 
striškuose puslapiuose aiškina jų prigimtį, jų reikalingumą, 
jų naudingumą, jų teises ir pareigas. 

Šitie nurodymai iš tikrųjų atėjo naudingiausiu laiku, nes ne- 
vienam krašte šiuo tarpu valstybių vadovybė, pasėsta liberalizmo, 
maža terodė palankumo šiems darbininkų susibūrimams ir net 
atvirai kovojo prieš juos. Valstybė mielai pripažino ir rėmė toly- 
gias draugijas steigiamas kitų luomų; tačiau per nežmonišką ne- 
teisybę ji neigė prigimtą teisę burtis tiems, kuriems juo labiau- 
siai reikėjo gintis nuo stipresniųjų naudojimo. Net tam tikroj 
katalikų aplinkoj buvo šnairuojama į darbininkų šios rūšies or- 
ss siekimus, lyg jie būtų socialistų ar perversmininkų 
įkvėpti. 

Darbininkų draugijos. 

Tokie autoritetingi Leono XIII nurodymai be galo padėjo 
sulaužyti šiuos pasipriešinimus ir nugalėti šiuos nepasitikėjimus; 
nurodymai dar labiau brangintini tuo, kad jie paragino krikščio- 
nis darbininkus žengti profesinių organizacijų keliu, nurodė jiems 
būdus ir sulaikė pareigos kelyje ne vieną darbininką, kuris bu- 
vo stipriai gundomas duoti savo vardą toms socialistų organi- 
zacijoms, kurios akiplėšiškai dėjos vienintėlėmis nužemintųjų ir 
nuskriaustųjų gynėjomis ir vienintėle pagalba. 

Dėl šių draugijų kūrimo enciklika Rerum Novarum visai 
vietoj pastebėjo „darbininkų draugijos reikia taip organizuoti ir 
tvarkyti, kad jos virstų geriausiomis ir tinkamiausiomis 
priemonėmis tikslui pasiekti, būtent, kad kiekvienos drau- 

gijos narys turėtų, kiek tiktai galima, iš to  medžiagi- 
nės ir dvasinės naudos sau ir savo šeimai; aišku, kad į narių 
religingumą ir doros kėlimą reikia žiūrėti kaip į svarbiausią da- 
lyką; tai pirmiausias dalykas, kuriuo turi būti tvarkoma visa 
draugijos ekonomija“ (Litt. Enc. R. N., n. 42). Iš tikrųjų, „padėjus 
religiją draugijų įstatymų pamatan, lengva nustatyti abipusiai 
narių santykiai taip, kad būtų ramus sugyvenimas ir kad reika- 
lai gerai sektųsi“ (Enc. R. N., n. 43). 

itas draugijas atsidėjo visur steigti kunigai ir pasauliečiai 
su girtinu uolumu trokšdami įkūnyti Leono XIII minties vi- 
sumą. Šios draugijos auklėjo darbininkus giliųs krikščionis, ku- 
rie moka suderinti rūpestingą savo amato darbštumą su tvirtais 
religijos pamokymais, kurie gali iš tikrųjų ginti savo teises ir sa- 
vo laikinius reikalus su tvirtumu, dėl kurio nenuneigiami nei 
teisybės gerbimas, nei nuoširdus noras bendradarbiauti su kitais 
luomais, atnaujinant visuomenę krikščionybės dvasia. 

Leono XIII mintys ir nurodymai buvo įvairiai vykdomi 
nelygu vieta ir aplinkybės. Kai kuriose srityse viena ir ta pat 
draugija apsiėmė pasiekt visus tikslus popiežiaus užbrėžtus. Ki- 
tur buvo imtasi pagal sąlygų reikalą darbas lyg ir pasidalinti 
paliekant specialioms grupėms ginti darbo rinkoje bendradarbių 
teises ir jų teisingus reikalavimus, kitoms grupėms paliekant or- 
ganizuoti ekonominių dalykų savišalpą, o dar kitos galiausiai vi- 
sai atsidėjo vien tiktai savo narių religijos ir dorovės reikalams, 
arba kitiems tos pačios rūšies uždaviniams. 

Sis paskutinysis būdas ypač įsigalėjo ten, kur arba įstaty- 
mų leidėjai, arba tam tikri ekonominio gyvenimo papročiai, arba 
apverktinas sielų ir širdžių toks gilus išsiskyrimas naujoj visuo- 
menėj, arba galiausiai opus būtinumas sųdaryti vieningą frontą 
prieš tvarkos. priešų puolimą, kliudė sudaryti grynai katalikiškus 
sindikatus. Tokiose aplinkybėse katalikai darbininkai iš tikrųjų yra 
verčiami įstoti į neutralius sindikatus, kuriuose tačiau gerbiama 
teisybė ir teisingumas, ir kuriuose nariams katalikams duodama 
visa laisvė klausyti savo sąžinės ir Bažnyčios balso. Cia daly- 
kas vyskupų, jei jie laiko šias organizacijas būtinas dėl aplinky- 
bių ir tikybai pavojaus nesudarančias, pritarti, kad jose dalyvau- 
tų katalikai darbininkai, laikydamies tačiau šiuo atveju taisyklių 
ir atsargumo, siūlomų mūsų šv. atminimo pirmatakūno Pijaus 
X (Pius X, Enc. Singulari guadam). Pirmutinis svarbiausias 
atsargumas bus tas, kad šalia šių sindikatų gyvuos kitos orga- 
nizacijos, kurios rūpinsis duoti savo nariams rimtą tikybos ir 
dorovės išlavinimą, idant jie iš savo pusės įkvėptų susibūrimams 
gerą dvasią, kuria jie vadovautųsi visame savo: veikime. Iš to išeis, 
kad šios grupės darys įtakos, kuri praneš net jų narių ribas. 

Vadinasi, tik Leono XIII enciklikos dėka visur taip išplito 
šie darbininkų susibūrimai, jog skaičiaus atžvilgiu, nors juos, deja, 
tebepraneša socialistų ir komunistų sąjungos — juose susiren- 
ka tiek atskirų kraštų ribose, tiek tarptautiniuose susirinkimuo- 
se žymios narių minios, galinčios stipriai palaikyti krikščionių 

darbininkų teises ir teisingus reikalavimus ar net priversti pritai- 
kinti krikščionybės mokslą visuomenės gyvenime. 


Kitų Iuomų draugijos. 


Be to, tokie išmintingi Leono XIII pamokymai ir tokie 
aiškūs nurodymai dėl prigimtinės jungimosi teisės pradėti tai- 
kinti ir kitoms, netiktai darbininkų, grupėms. 

Jo raštas nemaža prisidėjo, kad atsirado ir išplito diena iš 
dienos vis labiau naudingos draugijos tarp žemdirbių ir 
vidurinio luomo ir kitos tokios pat rūšies įstaigos, kuriose eko- 
nominiai reikalai laimingai jungiami su sielos uždaviniais. 


Darbdavių draugijos. 


Bet to negalima pasakyti apie sąjungas, kurias mūsų pirma- 
takūnas taip karštai norėjo matyt steigiantis tarp darbdavių ir 
pramonės vadovų; mes labai gailimės, kad jos tokios retos te- 
bėra, be abejojimo, taip yra ne tiktai dėl žmonių klaidų, nes tam 
kliudo labai dideli sunkumai; mes juos žinome ir juos teisingai 
įvertiname. Tačiau mes tvirtai tikime, kad šios kliūtys greitai 
gaus galą; ir su didelių džiaugsmu sveikiname laimingus šioj 
srity bandymus, iš kurių jau pastebimų išdavinių galima tikė- 
tis ateityje dar didesnių vaisių. 


Išvada: Rerum Novarum yra darbininkų socialinė Mag- 
na Charta. 


Šlovingieji broliai ir mielieji sūnūs, šie visi gerumai iš Leo- 
no XIII enciklikos mūsų tėra greičiau užbrėžti, o ne išklos- 
tyti, šie gerumai savo skaičium ir savo svarba aiškiai parodo, 
kad nemirtingasis dokumentas nebuvo tik didingo visuomenės 
idealo išreiškimas, bet buvo realybė; visai priešingai, mūsų Pir- 
matakūnas yra sėmęs Evangelijoj, gyvajame: gyvatos šaltinyje, 
mokslą, kuris gali, jei ne tuojau panaikinti, tai bent labai sušvel- 
ninti baisingą kovą draskančią žmoniją. Kad geroji sėkla, plačiai 
pasėta prieš 40 metų, iš dalies yra kritusi į gerą dirvą, mums 
to laidas yra raminamieji vaisiai, kurių Dievo padedami yra 
gavę Dievo Bažnyčia ir visa žmonių giminė. Dėl to drąsiai ga- 
lime sakyti, kad Leono XIII Enciklika yra pasirodžiusi laikui 
slenkant kaip Didžioji Charta, kuri turi būti pagrindas viso krikš- 
čioniško darbo visuomeniškūmo srityje. Kas niekintų šitą 
encikliką ir jos iškilmingą minėjimą, parodytų, kad jis nieku 
verčia tai, ko nežino, arba nesupranta to, ką jisai žino pusiau, 
arba jei supranta, pelno, kad jam būtų mesta į veidą jo netei- 
sybė ir jo nedėkingumas. 

Bet ilgainiui taip pat kilo abejojimų dėl teisingo daugelio 
šios enciklikos dalykų aiškinimo, arba dėl gautinų iš jų išvadų, 

ir tatai buvo priežastis tarp pačių katalikų dažnai iškilti visai 
karštiems ginčams. Kadangi toliau dėl mūsų laikotarpio reikalų 
ir dėl bendrosios padėties atmainų reikia tiksliau taikinti Leono 
XIII pamokymai, arba net jie reikia aiškint, tai mes esame lai- 
mingi turėdami šią progą atsakyti pagal mūsų apaštališką parei- 
gą, pagal kurią mes esame visų skolininkai, kiek galima į šiuos 
abejojimus ir dabar iškylančius klausimus (Rom I, 14). 


Bažnyčios mokslas ekonominiu ir socialiniu 
klausimu. 


Bet prieš kalbant šiuo reikalu, reikia priminti, kad jau 
Leonas XIII aiškiausiai įrodė, kad Mes turime teisę ir pareigą 
apie šiuos reikalus, būtent, ekonominius bei socialinius, tarti savo 
sprendimą su aukščiausiu autoritetingumu (cfr. Litt. Encycl. Re- 
rum Novarum, n. 13). Be abejo, Bažnyčios misijasvesti žmones ne į 
laikinę praeinamąją laimę, bet į amžinąją, ir dėl to „Bažnyčia laiko 
neturinti teisės kištis be reikalo į šiuos žemiškus dalykus“ (žiūr. 
Enc. Ubi arcano 23-—XII--1922). Vis dėlto Bažnyčia niekaip ne- 
gali atsisakyti nuo jai pavestos pareigos naudoti savo autoritetą, 
tiesa, ne techniškiems uždaviniams, kuriems atlikti ji neturi nei 
tinkamų priemonių, nei uždėtos pareigos, bet visam tam, kas lie- 
čia dorovę. Ir tikrai, kiek tatai ją liečia, ir Dievo Mums patikėto- 
sios tiesos ir svarbiausioji pareiga, nieko nežiūrint skelbti, aiškinti 
dorovės įstatymus, drausti; palenkia ir socialinius, ir ekonominius 
klausimus Mūsų aukščiausiajam autoritetui. 

Nors ekonomijos mokslas ir dorovės mokslas kiekvienas 
savo srityje naudojasi savo dėsniais, tačiau klaidinga manyti, 
kad ekonomijos ir dorovės sritys tokios tolimos, tokios sveti- 
mos viena kitai, jog pirmoji nė kiek nepareinanti nuo antrosios. 
Be abejo, ekonomijos dėsniai, einą iš daiktų prigimties ir žmo- 
gaus sielos bei kūno sugebėjimų, nurodo, kuriuos siekimus 
šioje srityje žmogaus aktyvumas gali pasiekti, kurių negali, bei 
kokiomis priemonėmis jis gali jų siekti; iš kitos pusės protas 
iš daiktų ir žmogaus individualinės bei socialinės prigimties aiš- 
kiai mato tą tikslą, kurį Dievas Kūrėjas skyrė visai ekonomijos 
sričiai, 

Dorovės įstatymas reikalauja, kad kiekvienu savo veiksmu 
siektume mūsų aukščiausio ir galutinio tikslo, Dėl to kiekvienoje 
srityje turime siekti tų tikslų, kurie prigimties, teisingiau, paties 
Dievo, prigimties autoriaus, yra mūsų supratimu skirti tiems daly- 
kams, ir, tvarkingai derindami juos, palenkti aukščiausiajam tikslui. 
Jei šitą įstatymą ištikimai pildysime, tai specialūs tikslai, atskirų 
žmonių ar visos visuomenės siekiamieji, pilnai susiderins su vi- 


sutotiniais tikslais, o mes per juos, lyg laipsniais, pasieksime visų 

dalykų galutinį tikslą, būtent, Dievą, kurs yra Sau ir mums Aukš- 
čiausias bei neišsemiamas gėris. 


1- Apie nuosavybės teisę. 


Pradėdami detališkai nagrinėti pasiimtus klausimus, pradė- 
sime nuo nuosavybės teisės. Žinote, gerbiamieji Broliai ir myli- 
mieji Sūnūs, kaip energingai gynė nuosavybės teisę prieš jo 
laikų socialistų nuomonę laimingo atminimo mūsų Pirmatakūnas, 
nurodydamas, kad josios panaikinimas išeitų ne darbininkų nau- 
dai, bet jųjų didžiausiam pavojui. Kadangi yra žmonių, kurie, su- 
prantama, be jokio mažiausio pagrindo prasimano, kad Auksčiau- 
sias Ganytojas ir pati Bažnyčia gynė ir tebegina vien turtingųjų 
reikalus; kadangi iš kitos pusės, patys katalikai nesutaria dėl 
tikrosios Leono XIII nuomonės prasmės, tai Mums, rodos, vie- 
toje čia ją, atseit katalikiškąjį mokslą, šiuo klausimu apginti nuo 
neteisingų priekaištų bei kreivų aiškinimų. 


Nuosavybės individualiniai ir socialiniai savumai. 


Pirmučiausia yra aiškiausias faktas, kad nei Leonas XIII, nei 
teologai, Bažnyčios vedami bei mokomi, niekad neneigė ir ne- 
dvejojo dėl dvejopos individualinės ir socialinės nuosavybės sa- 
vumų, žiūrint, kam ji tarnauja, atskirų žmonių ar bendrajai ge- 
rovei; priešingai, visi vieningai teigė, kad nuosavybės teisė žmo- 
gui eina iš prigimties, taigi iš Dievo, kad kaip kiekvienas galėtų 
apsirūpinti reikalingais daiktais sau ir saviškiams, taip šios tei- 
sės dėka gėrybės, kurias Dievas skyrė visai žmonių giminči, galėtų 
tarnauti savo paskyrimui: visa tai galima pasiekt tik laikantis tam 
tikros ir gerai nustatytos tvarkos. 

Taip tai dvejopas pavojus, kurio reikia atsidėjus vengti. Nes 
kaip iš paneigimo ar paniekinimo socialinių bei viešųjų nuosa- 
vybės savumų būtinai patenkama į vadinamąjį „individualizmą“, 
arba labai prie jo prisiartinama, taip lygiai, jos privatinį bei indi- 
vidualinį pobūdį atmetus arba susilpninus, neišvengiamai pakliū- 
vama „kolektyvizman“ arba bent į jo skelbiamas doktrinas. Ne- 
kreipiant į tai akių, neišvengiamai atsiduriama moralinio, teisinio 
ir socialinio modernizmo seklumose, apie ką Mūsų Pontifikato 
pradžioje paskelbtu raštu esame sakę (Enc. Ubi arcano 23 - XII 

- 1922). Tai privalo ypač tie žinoti, kurie, naujoviškumų besiek- 
dami, neteisingai prasimanydami kaltina Bažnyčią, kad ji leidusi 
įsiskverbti į teologų mokslus pagoniškai apie nuosavybę nuomo- 
nei, kurią esą reiktų pakeisti visiškai kitokia, ir kurią jie nuosta- 
biu nesąmoningumu vadina krikščioniška nuomone. 


Nuosavybės pareigos. 


Norint įstatyti ginčus, kurie vedami dėl nuosavybės bei 
josios pareigų, į tam tikras ribas, reikia pirmučiausia, kaip pagrin 

dinį principą, kurį nustatė Leonas XIII, laikyti tai, kad nuosavy- 
bės teisė ir josios naudojimas yra du skirtingi dalykai. (Žiūr. Enc. 
Rerum Novarum, n. 19). Teisingumas, komutatyviniu vadinamas 
reikalauja nuosavybę šventai gerbti ir neįžeisti svetimos teisės per- 
žengiant savo nuosavybės teisių ribas; o kad savininkai privalo 
naudoti savo turtus tik padoriai, tai to reikalauja iš jų ne šis 
teisingumas, bet kitos dorybės, kurių dedamų pareigų „pildymo 
negalima reikalaut įstatymo keliu“ (žiūr. Enc. Rerum Novarum, n. 19), 
Dėl to neteisingai kai kurie mano kad nuosavybės teisės ir josios 
naudojimo ribos sutampančios; der neteisingesnė yra nuomonė, 
kad blogas naudojimas ar nesinaudojimas naikina nuosavybės 
teisę, arba dėl to jos nustojama. Tad naudingą ir girtiną darbą da- 
ro tie, kurie, saugodami protų ramybę ir Bažnyčios visad teikia- 
mo mokslo pilnumą, stengiasi išaiškinti tų pareigų prigimtį ir ri 
bas, kurias viešojo gyvenimo reikalai deda ar tai pačiai nuosavy- 
bės teisei, ar tai josios naudojimui. Ir, priešingai, labai klysta tie, 
kurie stengiasi nuosavybės teisės individualinį pobūdį taip su- 
mažinti, jog faktinai jį visai panaikina. 


Valstybės pareigos. 


Ir tikrai, kad šiame reikale žmonės turi žiūrėti ne tik savo 
atskirų interesų, bet ir bendros gerovės, aiškiai eina iš nuosa- 
vybės individualinių ir socialinių savumų. Šias gi pareigas atski- 
rais atvejais tiksliai apibrėžti, kai tatai yra reikalinga, ir kai pati 
natūralioji teisė nenustatė, turi tie, kurie veda valstybės reikalus. 
Dėlto viešoji valdžia, pasiremdama natūraliąja ir dieviškąja teise, 
gali tiksliau nustatyti, kas, turint galvoje tikrus viešosios gerovės 
reikalus, yra leistina arba neleistina turtų naudojime tiems, kurie 
jų turi. Ir Leonas XIII išmintingai moko, kad „Dievas leido žmo- 
nių pastangoms ir jų institucijoms nustatinėti privatinių nuosa- 
vybių ribas“ (Enc. Rerum Novarum, n. 7). Ir kaip kad kitos visuome- 
ninės institucijos, taip ir nuosavybės institutas nelieka visiškai 
nekeičiamas, kaip tatai rodo istorija. Apie tai esame kita proga 
pareiškę šiais žodžiais: „Kaip įvairiomis formomis reiškėsi nuo 
savybės teisė, pradedant laukinių tautų forma, kurią dar ir mūšų 
laikais galima kai kur pastebėt, ir kuri per patriarchatų formas, vė- 
liau per įvairias tiraniškų režimų (tą vardą vartojame jo klasiš- 
koje prasmėje) formas, toliau feodalines ir monarchines, pagaliau 
pasiekė moderniųjų laikų įvairiausias formas“ (Prakalba kat. akc. 
kongrese Italijoje 1926 m. gegužės 16 d.). Aišku betgi, kad vals- 
tybė neturi teisės savo nuožiūra elgtis šiame reikale. Nes visa- 
da turi liktis neliesta natūralinė teisė turėti privačią nuosavybę ir 
ją paveldėjimo keliu perdavinėti; tai yra dalykai, kurių valstybė 
neprivalo naikinti, „nes žmogus yra pirmesnis kaip valstybė. (žiūr. 
Enc. Rerum Novarum, n. 6) lygiai ir „šeima yra, logiškai ir realiai 
imant, pirmesnė kaip visuomenė“ (Enc. Rerum Novarum, n. 10). Dėl 
to jau Aukščiausias ganytojas Leonas XIII pasakė, kad valstybei 
nevalia naikinti privačių turtų nepakeliamomis naštomis bei mo- 

kesčiais. „Kadangi teisė turėti nuosavybę yra duota ne žmonių, 
bet prigimties įstatymu, tai valstybė tegali ne naikinti ją, bet tik 
jos naudojimą tvarkyti ir su bendrąja gerove derinti“ (Enc. Re- 
rum Novarum, n. 35). Kai valstybė derina privatinių turtų valdymą su 
visuomenės reikalais, tai ji ne kenkia, bet gera daro privatinei nuosa- 
vybei, nes tuo būdu ji iš esmės sukliudo, kad privatinė nuosavybė, 
kurią Kūrėjas skyrė žmonių gyvenimui būti parama, gimdydama ne- 
pakeliamų sunkumų, pati pagaliau neišnyktų. Tuo valstybė neslėgia, 
bet apsaugo nuosavybę, ji nesusilpnina jos, bet, priešingai, sustiprina. 


Pareigos, kylančios iš atliekamo pelno. 


Lygiai ir žmogus neturi teisės visiškai laisvai savo nuo- 
žiūra šeimininkauti pelnu, būtent, tuo pelnu, kurs jam nėra bū- 
tinas tinkamam ir jo padėjimui pritinkančiam gyvenimui palaikyti. 
Priešingai, svarbi pareiga liepia turtuoliams teikti išmaldas, gera- 
darystės darbus daryti bei duosniems būti, kaip to aiškiausiai 
moko Šventasis Raštas ir Šventieji Bažnyčios tėvai. Iš Angeliš- 
kojo Daktaro dėsnių išeinant, mums aišku, kad žymų ir šių laikų 
reikalams itin naudingą kilnumo darbą atlieka tie, kurie gausin- 
gesnes lėšas pavartoja pelningam darbui suteikti, jei šis darbas 
naudojamas tikrai naudingoms gėrybėms gaminti.(žiūr. S. Thom. 
Summ. Theol. II. II. g. 134.). 


Nuosavybei įsigyti pagrindai. 


Kad nuosavybės teisė pirmučiausia įgyjama užvaldymu 
niekam nepriklausančio daikto ir darbu arba vadinamąja speciti- 
kacija, aiškiausiai liudija visų laikų tradicija bei Leono XIII, Mūsų 
Pirmatakūno mokslas. Tikrai, niekam nedaroma neteisybės, nors 
kai kas ir kitaip mano, jei niekam nepriklausąs daiktas 
paimamas; o darbas, kurį savo vardu pats žmogus atlieka ir dėka 
kurio daiktas įgyja arba naują formą, arba jo vertė padidėja, yra 
tas pagrindas, kurs teikia žmogui teisę į tuos vaisius. 


2 - Kapitalas ir darbas. 


Kitoks yra padėjimas, kai darbas yra kitam išnuomojamas 
ir kito daiktams apdirbti naudojamas. "Kaip tik ypatingai šios 
rūšies darbui tinka Leono XIII žodžiai, kad, „tiesą pasakius, 
valstybės turtai ne iš kitur, kaip tik iš darbininkų darbo kyla“ 
(Enc. Rerum Novarum, n. 27). Argi nematome, kad gausingos gėry- 
bės, kurios sudaro žmonių turtus, išeina iš darbininkų darbo, ar tai 
kad patys vieni darbininkai jas pagamina, ar tai jiems dirbant su 
įrankiais bei mašinomis, kurios žymiai didina darbo našumą? 
Visi žino, kad jokia tauta niekad neišsivadavo iš vargo ir skur- 
do, nepasiekė geresnės buities be didelio ir suderinto darbo 
visų žmonių, tiek tų, kurie veda darbus, tiek tų, kurie įsakymus 
„vykdo. Bet nemažiau aišku, kad šitos pastangos būtų likusios 

bergždžios, kad jos, nebūtų nė pradėtos buvusios, jeigu visų daiktų 
Kūrėjas nebūtų pirma suteikęs iš savo gerumo gamtos išteklius, 
josios turtus bei jėgas. Ką gi kita reiškia dirbti, jei ne vartoti 
sielos ir kūno jėgas gamtos dalykams apvaldyti, arba juos naudoti 
kaip priemonės toms jėgoms lavinti? Prigimtasis įstatymas, kitaip 
kalbant, Dievo valia jame pasireiškianti, reikalauja, būtent, kad 
šių gamtos išteklių naudojime būtų laikomasi tikros tvarkos, o 
šitoji tvarka yra tai, kad kiekvienas daiktas turėtų savo šeiminin- 
ką. Iš čia seka, išskyrus tik atvejį, kai kas dirba sau, kad darbas 
vieno ir kapitalas kito turi bendradarbiauti: vienas be kito nieko 
negali padaryti. Taip manė ir Leonas XIII, kai rašė: „Nėra kapi- 
talo be darbo, nė darbo be kapitalo“ (Enc. Rerum Novarum, n. 15). 
Tad visiškai klaidinga manyti, kad iš vieno kapitalo ar vieno 
darbo yra kilę tai, kas kyla iš abiejų sujungtų pastangų; lygiai 
visiškai neteisinga, paneigus kito faktoriaus produktingumą, 
vienam jų visas išdavas savintis. 


Neteisingi kapitalo reikalavimai. 


Tiesa, kad kapitalas ilgą laiką perdaug galėjo savintis. Ka- 
pitalas reikalavo sau visa, kas būdavo pagaminta, visus vaisius, 
vos palikdamas darbininkui tik tai, kas būtina yra jėgoms palai- 
kyti bei atnaujinti. Neišvengiamas ekonomijos įstatymas, buvo 
sakoma, reikalauja, kad visi kapitalai koncentruotųs turtuolių 
rankose, iš kitos pusės, tas pats įstatymas verčiąs darbininkus 
amžinai vargti ir skursti. Tiesa, kad gyvenimas ne visada ir ne 
visur patvirtino šitą mančesterinio Jiberalizmo doktriną; vis dėlto 
negalima neigti, kad ekonominis ir socialinis režimas pastovio- 
mis pastangomis lenkė gyvenimą ta kryptimi. Dėlto nenuostabu, 
kad šitos klaidingos nuomonės ir klaidinantieji postulatai susi- 
laukė smarkaus pasipriešinimo ne tik iš tųjų pusės, kurie dėl 
visa to turėjo netekti natūralios teisės į geresnį gyvenimą. 


Neteisingi darbo reikalavimai. 


Panašiai, nuvargintiems darbininkams pasišovė padėti vadi- 
namieji inteligentai, klaidingam įstatymui lygiai klaidingą moralinį 
principą  priešpastatydami: būtent, kad viskas, kas priauga ar 
kas lieka, atskaičius tik tai, kas reikalinga kapitalui amortizuoti 
bei atnaujinti, teisėtai priklauso darbininkams. Sitoji klaida juo 
mažiau aiški, kaip kai kurių socialistų reikalaujančių gamybos 
įrankių suvalstybinimo arba, kaip jie sako, „socializavimo“, tuo 
yra pavojingesnė ir lengviau klaidina neįspėtuosius: tai išsilieją 
nuodai, kuriuos daugelis godžiai gėrė, nors atviras socializ- 
mas jų negalėjo suklaidinti. 


Teisingo paskirstymo principas. 


Be abejo, kad šitos klaidingos nuomonės nepastotų kelią 
į tiesą ir taiką, ir vieniems ir kitiems reikalingi buvo šie mūsų 

Pirmatakūno išmintingieji įspėjimai: „Kad tarp atskirų žmonių 
paskirstyta žemė nenustoja tarnavusi visų naudai“ (žiūr. Enc, 
Rerum Novarum, n.7). Lygiai ir Mes ką tik esame tai priminę sa- 
kydami, kad leistieji daiktai galėtų tikra ir pastovia tvarka  tar- 
nauti žmonėms, pati prigimtis paskirstė gėrybes, įvesdama pri- 
vačios nuosavybės įstatymą. Šito nevalia niekad iš akių išleisti, 
nenorint klaidžioti. 

Zinoma, ne kiekvienas išteklių bei turtų paskirstymas tinka 
Dievo nustatytam tikslui pilnai, arba bent su tinkainu tobulumo 
laipsniu, pasiekti. Dėlto turtai, kurie ekonominės bei socialinės 
pažangos dėka nuolatos auga, turi būti taip skirstomi atskiriems 
žmonėms bei luomams, kad būtų išlaikytas, kaip Leonas XIII 
sako, jų naudingumas bendruomenei, arba kitaip kalbant, kad 
būtų apsaugota bendroji visuomenės gerovė. Šitas socialinio tei- 
singumo dėsnis draudžia, kad vienas luomas neleistų kitam 
luomui naudotis šituo gėrybių paskirstymu. Abu luomai nusi- 
deda šitam teisingumui -— turtingieji, nusikratę rūpesčiais, 
mano esant teisingą tvarką, kai visi pelnai tenka jiems, o darbi- 
ninkams nieko; — darbininkai, kai nuosavybę dėl mindžiojamo 
teisingumo, kurį įsisąmoninę norėtų perdaug ekskliuzivistiškai 
ginti, reikalauja sau visa, kaip iš jų rankų darbo išėjusį; kai jie 
smerkia ir nori panaikinti vien dėl to visą nuosavybę ir kiek- 
vieną pelną, kurs nėra darbo vaisius, nepaisant“ net koks 
tas pelnas yra ir kuriems tikslams jis tarnauja visuomenėje. 
Negalima nenurodyti, kaip ne vietoje ir neteisingai šiame reikale 
yra minimi Apaštalo žodžiai: „Kas nedirba, lai ir nevalgo (Il. 
Thess. III. 10). Šitais žodžiais Apaštalas smerkia tuos, kurie ven- 
gia darbo, nors gali ir privalo dirbti; ragina stropiai naudoti 
laiką ir mūsų kūno, ir sielos jėgas ir nesidaryti našta kitiems, 
kai patys galime save aprūpinti. Apaštalas nieko nemokė, kad 
darbas yra vienintelis pagrindas žmogui gauti sau pragyvenimą. 
(žiūr. II. Thess. III. 8— 10). 

Tad kiekvienam turi būti duota, kas jam priklauso, ir reikia 
taip daryti, kad žmogiškųjų gėrybių paskirstymas būtų vykdomas 
pagal viešosios gerovės reikalavimus arba socialinės teisybės 
nermas, nes šiandieną dėl žymaus kontrasto tarp saujelės tur- 
tingųjų ir milžiniškų minių biednųjų kyla pavojinga disharmo- 
nija, ką kiekvienas protingas žmogus mato. 


3 - Proletariato pakėlimas. 


Proletariato pakėlimas yra kaip tik tas tikslas, kurį Mūsų 
Pirmatakūnas laikė būtinai siektinu. Ir tatai reikia juoba pabrėžti 
ir įsakmiai kartoti, kad šie išganytingi ganytojo nurodymai buvo 
dažnai užmirštami, ar tai sąmoningai nutylint apie juos, ar tai 
dėl to, kad jie laikyti neįvykdomais, tuo tarpu, kai jie įvykdomi 
ir turi būti vykdomi. Šie nurodymai mūsų laikais nenustojo 
savo reikšmės ir svarumo dėl to, kad „pauperizmas“, kurs 
Leono XIII laikais buvo toks baisus, yra kiek sumažėjęs. Be 

abejo, darbininkų būklė pagerėjo ir teisingesnė pasidarė, ypa- 
tingai didesnėse ir kultūringesnėse valstybėse, kuriose negalima 
visus darbininkus laikyti vargstančiais ir skurstančiais. Bet kartu 
naujai industrijai ir technikai skubotai naujas sritis, taip vadina- 
mąsias naujas žemes ir seniausios kultūros Rytų kraštus užimant, 
be galo išaugo ir biednų proletarų skaičius, kurių vargai 
šaukiasi Dievo; prie jų prisidėjo gausingos žemės darbi- 
ninkų minios, gyvenančios sunkiausiomis sąlygomis ir neteku- 
sios vilties turėti savo žemės nuosavybę“, Todėl, jei suderintomis 
ir vaisingomis pastangomis nebus joms padėta, jos liks visa- 
da proletariato eilėse. Nors teisinga yra skirti proletariatą nuo 
pauperizmo, tai betgi tiesa, kad didelis proletariato skaičius iš 
vienos pusės, ir mažas skaičius turtuolių su galingais ištekliais 
iš kitos pusės įrodo aiškiausiai, kad mūsų „industrializmu“ vadi- 
namais laikais pagamintieji tokioje gausybėje turtai yra blogai 
paskirstyti ir nėra pritaikyti įvairių luomų, kaip tatai pritiktų, 
reikalams. 


Proletariato pakėlimas per nuosavybės įgijimą. 


Reikia tad dėti visas pastangas, kad bent ateityje pagamin- 
tosios gėrybės tik teisinga proporcija atitektų kapitalistams ir 
kad ganėtinai gausingai jos patektų darbininkų tarpan, žinoma, 
ne tam, kad galėtų nedirbti — žmogus leistas dirbti kaip paukš- 
tis skristi — bet tam, kad taupydami galėtų didinti savo nuo- 
savybę, kad taip, didindami ir išmintingai tvarkydami, galėtų tik- 
riau savo šeimynų reikalus aprūpinti. Tuo, nusikratę nuo prole- 
tariato gyvenimo netikrumų, jie ne tik pajėgs kovoti su gyveni- 
mo sunkumais, bet ir bus įsitikinę, kad, jiems numirus, jie 
bent dalimi yra aprūpinę tuos, kuriuos palieka gyventi. 

Visa tatai Mūsų Pirmatakūnas ne tik nurodė, bet aiškiais 
žodžiais paskelbė, ir Mes šiuo raštu pakartotinai primename. Ir 
būkime tikri, kad jeigu visa šita nebus kiekvieno, kiek jam pri- 
klauso, ir be jokio atidėliojimo vykdoma, tai nebus galima sėk- 
mingai apginti viešoji tvarka, taika ir visuomenės ramybė nuo 
revoliucinių kurstytojų pastangų. 


4 - Teisingas atlyginimas. 


Šito gi nepasieksime, jei proletarams nebus duota galimu- 
mo savo darbštumu ir taupumu įsigyti kokią nors, kad ir kuklią, 
nuosavybę, kaip tatai Mūsų Pirmatakūno pėdomis eidami jau 
esame sakę. Iš ko gi, jei ne iš atlyginimo už darbą, taupiai gy- 
vendamas, galės kiek nors atidėti tas, kurs nieko kita tik dar- 
bo jėgą teturi, kuria reikalingus pragyvenimui dalykus užsidirba? 
Imsimės tad atlyginimo klausimo, kurį Leonas XIII laikė labai 
svarbiu (Enc. R. N, n. 34), išplėtodami bei išaiškindami, kur 
bus reikalo, jo turinį bei dėsnius. 

Pirmučiausia labai klysta tie, kurie mano darbo samdymo 
sutartį esant iš esmės neteisingą ir dėl to pakeistiną socialine 

sutartimi; taip sakydami jie neteisybę daro Mūsų Pirmatakūnui, 
nes jo Enciklika Rerum Novarum ne tik priima tokį susita- 
rimą, bet ir plačiai svarsto jo sutvarkymą pagal teisingumo nor- 
mas. Vis dėlto manome, kad šių dienų socialinio gyvenimo są- 
lygose bus geriau, jei, kiek tatai yra galima, darbo kontraktas 
bus kiek suvaržomas socialiniu kontraktu (kolektyvine sutartimi, 
vertėjas), kas jau pradėta įvairiais būdais daryti ne be žymios 
naudos darbininkams ir kapitalistams. Taip tatai darbininkai ir 
tarnautojai tampa tam tikra prasme nuosavybės bendrininkais, 
arba dalyvauja įmonių vedime ar pelno padalinime. 

Jau Leonas XIII išmintingai pareiškė, kad teisingam atlygi- 
nimo nustatymui reikia imti domėn ne vieną, bet daugelį aplin- 
kybių: „norint nustatyti teisingo atlyginimo būdą, reikia daug 
įvairių priežasčių įvertinti“. (Enc. Rerum Novarum, n. 17). Šituo pa- 
sakymu jis aiškiai pasmerkė lengvapėdiškumą tų, kurie mano be 
jokio vargo galį išspręsti šią keblią problemą, vienos kurios tai- 
syklės ar masto, be to ir neteisingo, laikydamies. 

Labai klysta tie, kurie nedvejodami skelbia, kad darbas yra 
tiek vertas ir tiek apmokėtinas, kiek vertas yra to darbo vaisius, 
ir kad dėl to darbininkas turįs teisę reikalauti sau visa, kas jo 
darbu buvo pagaminta. Kiek šitokia nuomonė neteisinga, yra jau 
aišku iš to, ką pasakėm, kalbėdami apie darbą ir kapitalą. 


Individualinis ir socialinis darbo charakteris. 


Tiek nuosavybė, tiek darbas, ypatingai tasai, kurs nuomo- 
jamas kitam, turi šalia asmeninio ar individualinio pobūdžio ir 
visuomeninį, ko nereikia išleisti iš akių. Yra aišku, kad jei visuo- 
menė nebus gerai suorganizuota, jei socialinė ir teisinė tvarka 
neapsaugos darbo, jei įvairios profesijos, nuo viena kitos pa- 
reinančios, nesiderins ir viena kitos nerems, jei, kas dar svarbiau, 
protas, kapitalas ir darbas nesusijungs ir nesudarys lyg vieno 
veiksnio, tai žmonių veiklumas neduos norimų vaisių. Iš čia da- 
rosi negalima teisingai įvertinti ir teisingai atlyginti darbas, jei 
neimama domėn jo socialinė ir individualinė prigimtis. 


Trys įsidėmėtini dalykai: 
Iš šito dvilypio darbo pobūdžio, kurį žmogaus darbui su 


teikė prigimtis, eina labai svarbios išvados, kurios turi tvarkyti 
ir normuoti atlyginimą. 


a). Darbininko ir jo šeimos pragyvenimas. 

Pirmučiausia, darbininkui reikia tiek atlyginti, kad jis galėtų 
save ir savo šeimą išlaikyti (žiūr. Enc. Casti connubii 1030, 
Gruodžio 31 d.). Žinoma, ir kiti šeimos nariai, kiekvienas pagal 
savo išgales, turi prisidėti prie bendro visų išlaikymo, kaip tatai 
matome ne tik ūkininkų šeimose, bet ir daugely amatininkų ar 
mažų pirklių šeimose. Bet neleistina išnaudoti vaiko jaunystė 

ir moters silpnybė. Pirmučiausia, namie arba namų ūkyje bei 
šeimos rūpesčiuose atlieka savo darb4 motinos. Didžiausia blo- 
gybė, kurią reikia visomis pastangomis pašalinti, tai toji, kad 
motinos dėl menko tėvo uždarbio yra verčiamos už namų sie- 
nų ieškoti apmokamo darbo, apleisdamos motiniškus darbus ir 
pareigas, ypatingai vaikų auklėjimą. Reikia tad dėti visas pas- 
tangas, kad tėvai gautų ganėtiną atlyginimą, kurio pakaktų 
visiems šeimos reikalams patenkinti. Jei šių dienų pramonės są- 
lygos ne visad leidžia taip daryti, tai socialinis teisingumas rei- 
kalauja, kad būtų pirmučiausia padarytos tokios reformos, kurios 
užtikrintų suaugusiam darbininkui tokį atlyginimą. Čia bus vie- 
toje atiduoti garbę tiems, kurie, turėdami išmintingą ir naudingą 
tikslą, yra sumanę ir išbandę įvairius būdus nustatinėti atlygi- 
nimą už darbą proporcingai darbininko šeimyninėms pareigoms 
taip, kad, šioms pastarosioms padidėjus, didėtų ir atlyginimas ir 
net, jei taip atsitinka, kad jo pakaktų ir nepaprastiems rei- 
kalams. 


b). Įmonės sąlygos. 


Nustatant atlyginimo dydį, taip pat reikia turėti galvoje ir 
įmonės bei josios savininko reikalai; būtų neteisinga reikalauti 
per didelio atlyginimo, kurio įmonė be savo sunykimo, ir be 
plaukiančios iš to darbininkų nelaimės negali pakelti. Žinoma, 
kad negalima laikyti teisingu pagrindu atlyginimui mažinti darbi- 
ninkams, jei dėl nesugebėjimo ar nemokėjimo, arba dėl nepanau- 
dojimo ekonominio bei technikinio progreso įmonė mažiau te- 
duoda pelno. Bet jei įmonė stokoja kapitalų, kurie būtini tei- 
singam darbininkų atlyginimui, ar tai dėl to, kad yra neteisingo- 
mis pareigomis apkraunama, ar tai dėl to, kad turi pagamintas 
prekes pigiau pardavinėti, kaip teisingumas reikalauja, tai tie, ku- 
rie ją taip vargina, sunkiai nusideda, nės atima teisingą atlygi- 
nimą iš darbininkų, kurie vargo spaudžiami yra verčiami priimti 
mažesnį, negu būtų teisinga, atlyginimą. 

Dėlto ' visi, darbininkai ir savininkai, lai stengiasi sujung- 
tomis jėgomis ir išmanymu nugalėti visus sunkumus bei kliūtis, 
o valdžios organai tenesigaili padėti šitam naudingam darbui 
savo išmintinga politika. Jei padėtis betgi pasidarys kritinga, ta- 
da reikia apsvarstyti, ar įmonė gali ir toliau ekzistuoti, ar reikia 
darbininkams kuriuo kitu būdu padėti. Šituo atveju, supranta- 
ma, labai sunkiu, yra būtina, kad tarp savininkų ir darbininkų 
viešpatautų tam tikra vienybė“ ir krikščioniškas sutarimas, vai- 
singomis pastangomis pasireiškiąs. 


c). Bendrosios gerovės reikalavimai. 


Nustatant atlyginimo dydį, reikia, pagaliau, vadovautis ben- 
drosios ekonominės gerovės sumetimais. Jau anksčiau išdės- 
+tėm, kiek svarbos turi bendrajai gerovei, kad darbininkai bei tar- 
nautojai, padengę savo būtinas išlaidas, galėtų dalį savo uždar- 

bio atidėti ir tuo palengva sudaryti kuklią nuosavybę, bet nema- 
žesnės svarbos yra ir kitas dalykas, iš akių nepaleistinas ir 
mūsų laikais ypač svarbus, tai būtent tas, kad visi tie, ku- 
rie gali ir nori dirbti, gautų darbo. O tatai nemažai pa- 
reina nuo atlyginimo normų, kurios, protingose ribose bū- 
damos, daugina darbo progas ir, priešingai, jas mažina, kai 
tų ribų nesilaiko. Kas gi nežino, kad per mažas ar nenorma- 
liai padidintas atlyginimas yra buvęs nedarbo priežastis? Šita 
blogybė, kuri ypatingai Mūsų Pontifikato laikais siaučia ir di- 
delį darbininkų skaičių, kankindama juos bei gundydama, var- 
ginair kankina, taip pat griauja valstybių gerovę bei visame pasaulyje 
viešąją tvarką ir ramybę. Priešinga tad socialiniam teisingumui 
netinkamai mažinti ar didinti darbininkų atlyginimą, siekiant 
vien asmeninės naudos ir nepaisant bendros gerovės. Socialinis 
teisingumas reikalauja, kad, derinant pastangas ir nuomones, at- 
lyginimas, kiek tatai yra galima, būtų taip nustatomas, kad kuo 
didžiausias skaičius žmonių galėtų rasti darbo ir gauti už tai 
pragyvenimui reikalingus dalykus. 

Tam reikalui padeda ir tinkamas tarp įvairių atlyginimo 
kategorijų santykis, ir su juo glaudžiai susijęs protingas santy- 
kis prekių kainų, kuriomis jos parduodamos, ir kurias gamina 
įvairios gamybos šakos, kaip, pav., žemės ūkis, pramonė ir ki- 
tos. Kur visa šita bus tinkamai išlaikoma, ten įvairios produk- 
cijos sritys, lyg vieną organizmą sudarę, kaip organizmo sąnariai,teiks 
sau naudingą pagalbą. Socialinė ekonominė santvarka bus 
sveikai sudaryta bei jai skirtus tikslus pasieks tuomet, jei kiekvie- 
nam ir visiems ji teiks gėrybių, kurių gali duoti gamtos ištekliai, 
technikos pažanga ir visuomeniškas ekonomikos reikalų sutvar- 
kymas. Tų gėrybių turi būti tiek, kiek jų būtinai reikia neiš- 
vengiamiesiems reikalams bei padoriems gyvenimo patogumams, 
ir kad žmonės galėtų pasiekti tą laimingesnio kultūringo -gyve- 
nimo laipsnį, kuris, jei tik protingai juo naudojamasi, ne 
tik nekliudo dorybei klestėti, bet, priešingai, jai žymiai padeda. 
(žiūr. S. Thom. De rėgimine principum. I, 15. — Enc. Rerum 
Novarum, n. 27). 


5 - Socialinės tvarkos atstatymas. 


Visa, ką ligi šiol pasakėme apie teisingą gėrybių paskirsty- 
mą ir apie teisingą atlyginimą, svarbiausia liečia atskirus asme- 
nis ir tik netiesiog socialinį sutvarkymą, kurį Leonas XIII, 
Mūsų Pirmatakūnas, stengiasi atstatyti pagal sveikos filosofijos 
principus ir patobulinti pagal aukščiausius Evangelijos dėsnius. 

Bet, norint sutvirtinti tai, ką jis taip laimingai pradėjo, įvyk- 
dyti tai, kas yra darytina, kad iš to dar gausingesni bei lai- 
mingesni vaisiai tektų žmonių giminei, ypatingai du dalyku yra 
būtini: institucijų reforma ir papročių pataisymas. 

Kalbant apie institucijų reformą, pirmučiausia prisimena 
valstybė. Žinoma, ne dėl to, kad iš jos intervencijos reikia laukti 
bendrosios gerovės, bet dėl to, kad, pavykus vadinamajam indi- 

vidualizmui sunaikinti ir beveik visiškai nuslopinti intensyvų vi- 
sūuomeninį gyvenimą, kadaise gausingomis ir įvairiomis susibūri- 
mų formomis besireiškiantį, beveik vieni beliko atskiri asmenys 
ir valstybė. Tatai gi nemaža kenkia pačiai valstybei, kuri, netek- 
dama visuomeninio susitvarkymo formos ir priimdama sau visus 
tuos darbus, kuriuos pirma atlikdavo panaikintos organizacijos, 
radosi spaudžiama ir apkrauta bemaž begalinėmis pareigomis bei 
darbais. į 

Nors ir teisybė, ir istorija tatai aiškiai rodo, kad dėl socia- 
linio gyvenimo pasikeitimų daug dalykų, kurių kadaise tikėtasi 
iš mažesnio maštabo organizacijų, šiandieną galima laukti tik iš 
didelių organizacijų, tai betgi nepakeistas ir tvirtas lieka sociali- 
nėje filosofijoje tas principas, kurs negali būti nei susilpnintas, 
nei pakeistas: būtent, kaip nevalia iš atskirų žmonių atimti ir to 
reikalauti iš bendruomenės, ką atskiri žmonės gali savo iniciatyva 
bei savo pastangomis padaryti, taip lygiai neteisinga visa tai, ką 
mažesnės draugijos pačios pajėgia atlikti, pavesti didesnėms bei 
aukštesnėms draugijoms; tai reiškia daryti nuostolius bei griauti 
socialinę tvarką. Bet kuri socialinė intervencija iš savo prigimties 
privalo teikti pagalbos socialinio organizmo nariams, bet nenai- 
kinti juos ar paglemžti. 

Vyriausybė turi tad palikti mažesnės reikšmės darbus bei 
rūpesčius, kurie ją per daug blaškytų, žemesnioms organizaci- 
joms; tuo būdu ji galės sėkmingiau, laisviau atlikti tai, kas jai 
vienai priklauso daryti, ką ji viena tegali įvykdyti: vesti, budėti, 
raginti, drausti—žiūrint, ko reikalauja aplinkybės ar būtinumas. 
Valdytojai težino: juo tobulesnis bus hierarchiškaš tarp įvairių 
susigrupavimų santykiavimas, vyriausybei laikantis šio „paramos“ 
teikimo principo, tuo didesnis bus valdžios autoritetas bei sėk- 
mingumas, tuo geresnė visuomeninių reikalų būklė. 


Įvairių luomų bendradarbiavimas. 


Ir valstybė, ir kiekvienas rinktinis pilietis pirmučiausia pri- 
valo stengtis, kad, panaikinus konfliktus tarp „klasių“, įsigalėtų 
sutartinis profesijų bendradarbiavimas. 

Būtina tad, kad socialinė politika dėtų pastangas profesiji- 
nėms organizacijoms atstatyti. Ligi šiol visuomenė lieka nenor- 
malioje padėty, už tad ir nepastovi bei svyruojanti, nes ji remiasi 
skirtingus ir priešingus tikslus siekiančiomis „klasėmis“, dėl to 
į neapykantas bei kovas palinkusiomis. 

Nors darbas, kaip tatai aiškiai išdėstė savo Enciklikoje Re- 
rum Novarum Mūsų Pirmatakūnas, ir nėra paprasta prekė, bet jame 
turi būti pripažinta žmogiškoji darbininko vertė, ir dėl to negali- 
ma jo pirkti, pardavinėti kaip bet kurį daiktą, tai vis dėlto šian- 
dieną vadinamoje darbo rinkoje darbo pasiūla ir pareikalavimas 
skirsto žmones į dvi dalis ar į du liogeriu; šitoji gi dviejų gru- 
pių kova paverčia darbo rinką kovos lauku, kur abu liogeriu 
žiauriai su viens kitu rungiasi. Visiems aišku, kad šitą blogybę, 

kuri gresia pavojumi pačiai visuomenės egzistencijai, reikia kuo 
skubiausiai prašalinti. Bet pilnas pasveikimas tik tuomet bus ga- 
limas, jei, pašalinus minėtąjį priešingumą, bus sudaryti gerai su- 
dėti socialiniai organizmai: būtent „grupės“ ar profesijos, ku- 
riose bus buriami žmonės ne pagal jų reikšmę darbo rinkoje, 
bet pagal įvairias šakas socialinio veikimo, kurį kiekvienas atlie- 
ka. Pati prigimtis taip veda, kad, kaip vietos kaimynyste surišti 
žmonės buriasi į bendruomenes, taip lygiai vienu amatu ar pro- 
Tesija užsiimą žmonės — ar tai būtų ekonomikoje, ar kitoje ku- 
rioje srityje — sudaro tam tikras draugijas ar korporacijas, taip 
jog daugelis laiko šias organizacijas, kad ir ne taip esminėmis, 
kaip yra pati visuomenė, tai bent natūraliomis. 

Kadangi organizacija, kaip tatai itin gerai aiškina šv. Tomas 
(žiūr. S. Thom. Contra Gent. III. 71; Summ. Theol. I. g. 65 a2, 
i. c.), kyla iš skirtingų dalykų, harmoniškai suderintų, vienybės, 
tai ir socialinė organizacija — visuomenė reikalauja, kad įvairūs vi- 
suomenės nariai būtų stipriai kuriuo nors būdu sujungti į vie- 
ną kūną. O šitokį sujungimo pagrindą atskiros profesijos randa, 
gamindamos gėrybes ar atlikdamos darbųs sujungtomis tos pa- 
čios profesijos darbininkų bei vedėjų pastangomis, arba visuo- 
menės gerovėje, kurios sutartinai visos profesijos, kiekviena pa- 
gal savo išgales, turi siekti. Šitoji vienybė bus juo stipresnė bei 
sėkmingesnė, juo sąžiningiau atskiri žmonės ir pačios organiza- 
cijos stengsis pildyti savo profesijos darbus bei tobulėti joje. 

Iš to lengva suprasti, kad šitose organizacijose bendrieji 
visos organizacijos reikalai turi pirmenybę, bet, svarbiausia, rei- 
kia stengtis, kad kiekvienos profesijos darbai tarnautų bendrajai 
visuomenės gerovei. Klausimus gi, kai specialūs darbininkų ar 
savininkų interesai kartais reikalauja specialios globos ar apsau- 
gos, kiekviena pusė gali svarstyti skyrium arba, jei to aplinky- 
bės reikalauja, ir spręsti, 

Vargu bau reikalinga priminti, kad tai, ką Leonas XIII mo- 
kė apie valstybių politines formas, galima, užlaikant proporciją, 
pritaikinti ir profesijinėms. draugijoms ar korporacijoms: būtent, 
žmonės turi visišką teisę pasirinkti tinkamą formą, su sąlyga, kad 
ji neprieštarautų Gna ir būtų suderinta su bendrosios 
gerovės reikalavimais. (Žiūr. Enc. Immortale Dei 1/XI-—-1885). 

Kaip kad vienos bendruomenės gyventojai paprastai įvai- 
riems tikslams steigia draugijas, kuriose dalyvauti ar nedalyvauti 
kiekvienas sprendžia savo nuožiūra, taip lygiai vienos profesijos 
žmonės sudaro vieni su kitais laisvas organizacijas su profesija 
tam tikru būdu susijusiems tikslams siekti. Kadangi šios rūšies 
laisvos draugijos yra aiškiai ir tiksliai išnagrinėtos Mūsų gar- 
bingo Pirmatakūno raštuose, tai mums belieka tik viena pabrėžti: 
žmogus yra laisvas ne tik kurti tokias privatinio pobūdžio orga- 
nizacijas, bet ir „duoti joms tokius įstatus bei taisykles, kurios 
atrodo geriausios pasirinktam tikslui siekti“. (Žiūr. Enc. Rerum No- 
varum, n. 42). Tokia pat teisė yra steigti organizacijas, kurių tikslas 
išeina iš vienos profesijos ribų. Tos laisvos draugijos, kurios 

jau gyvuoja ir sėkmingai veikia, terengia sau kelią į anas geres- 
niąsias organizacijas ar „korporacijas“, apie kurias pirmiau esam 
kalbėję, pagal krikščioniškos socialinės filosofijos principus bei 
tiek, kiek kiekvienos jėgos tatai daryti leidžia. 


Vedamasis ekonominio gyvenimo principas. 


Lieka dar pasirūpinti dalyku, kurs labai glaudžiai yra susi- 
jęs su anksčiau minėtais. Kaip negalima žmonių visuomenės vie- 
nybės pagrįsti „klasių“ kova, taip lygiai ir geras ekonominis reži- 
mas neįvykdomas varžytynėms laisvai siaučiant. Iš šitos klaidin- 
gos pažiūros, kaip iš užnuodinto šaltinio, ir kilo visos „indi- 
vidualistinės“ ekonominio mokslo klaidos... Sitas mokslas, už- 
miršęs ar nežinodamas, paneigė ekonomikos socialinį bei mora- 
linį pobūdį ir manė, kad ji esanti svetima valstybės valdžiai bei 
visai laisva nuo jos ir kad laisvojoje rinkoje bei nevaržomoje 
konkurencijoje ji rasianti savo vedamąjį principą, kuriuo bus 
daug tobuliau tvarkoma, kaip bet kurio žmogaus proto nurody- 
mais. Be abejo, konkurencija, tam tikrose ribose, yra teisėta ir 
tikrai naudinga, bet viena ji visiškai negali normuoti ekonominio 
gyvenimo, tai ganėtinai įrodė faktai, kai nelemtojo individualizmo 
dėsniai buvo vykdomi. Tad būtina, kad ekonomika būtų tvar- 
koma teisingai bei sėkmingu vedamuoju principu. Ekonominė 
diktatūra, kuri šiandien pakeitė laisvą konkurenciją, juoba nega- 
lės to padaryti, nes gaivalinga bei smarki jėga būdama, pati 
yra reikalinga griežto suvaldymo ir protingo vedimo, jei norime, 
kad ji būtų naudinga žmonėms; ji negali pati save suvaržyti bei 
valdyti. Reikalingi tad yra aukštesni bei kilnesni principai, kurie 
griežtai ir pilnai tvarkytų šias ekonomines jėgas: būtent, sociali- 
nis teisingumas ir socialinė meilė. Yra būtina, kad šis teisingumas 
apimtų pačias institucijas bei visą tautų gyvenimą, kad susikurtų 
sėkminga teisinė bei socialinė tvarka, kuri tvarkytų ir visą eko- 
nomiką. Socialinė meilė turi tapti lyg siela tos tvarkos, kurią 
vyriausybės privalo energingai saugoti bei ginti; jos galės tatai 
lengviau įvykdyti, jei atsisakys nuo tų darbų, kurie, kaip anksčiau 
sakėme, joms vykdyti nepriklauso. 

Pageidautina, kad įvairios tautos, ekonomikoje taip nuo vie- 
na kitos pareinančios ir abipusės paramos reikalingos, stengtųsi 
bendrais žygiais bei pastangomis pasiekti tam tikrą laimingą bei 
naudingą tautų bendrabarbiavimą ekonomikoje, sudarant išmin- 
tingas sutartis ir įkuriant reikalingas institucijas. 

Jei įvairios socialinio organizmo dalys, kaip buvo pasakyta, 
bus atstatytos, jei vedamasis ekonomikos bei socialinis principas 
bus atstatytas, tai ir apie ši socialinį kūną bus galima tam tikra 
prasme pasakyti tai, ką Apaštalas sako apie mistiškąjį Kristaus kūną: 
„Kurio yra visas Kūnas suderintas ir sujungtas, per visus susi- 
šelpimo sunėrimus, pagal veikimą, pritaikytą prie kiekvieno sąna- 
rio, daro savo augimą jo paties statymui meilėje“ (Eph., IV, 16). 

Nūnai, kaip tatai visi žino, pradėta praktikuoti speciali sin- 
dikatų bei profesijinių organizacijų rūšis, kurią dėl šio Mūsų 
Rašto turinio randam reikalo čia trumpai. paminėti, pridėdami 
kelias tinkamas pastabas. 

Pati valstybė taip sutvarkė teisinius sindikato pagrindus, 
jog iš to jis įsigyja lyg monopolinę privilegiją tik vienas, kaipo 
pripažintas, darbininkų ar savininkų (žiūrint koks sindikatas) 
teises ginti, sutartis arba kolektyvinius darbo kontraktus daryti. 
Dėtis sindikatan, ar ne, paliekama kiekvieno nuožiūrai, ir tik tose 
ribose galima toks sindikatas vadinti laisva organizacija, nes 
sindikalinis mokestis bei kiti mokėjimai yra reikalaujami nuo 
visų tam tikro amato ar profesijos narių, taip iš darbininkų, taip 
iš savininkų, kaip lygiai visiems yra privalomos teisėto sindikato 
sudarytos darbų sutartys. Tiesa, buvo oficialiai pareikšta, jog 
tokių Iegalizuotų sindikatų buvimas nekliudo, kad šalia jų de 
fakto būtų ir kitos tos pat profesijos žmonių organizacijos. 

Ž Iš abiejų rūšių vienos profesijos ar amato sindikatų (dar- 
bininkų ir darbdavių) siunčiamieji delegatai sudaro kolegijas, 
kurios kaipo tikri valstybės organai ar institucijos veda pa- 
čius sindikatus ir koordinuoja jų veikimą bendruose reikaluose. 

Streikai ir lokautai draudžiami; jei šalys ginčo neišspren- 
džia, įsikiša vyriausybė. 

Kiekvienas lengvai pastebės šios institucijos, kurią trumpai 
aprašėm, tam tikras geras ypatybes: taikingą klasių bendradar- 
biavimą, socialistų veikimo ir jų organizacijų suvaržymą, tai- 
kinančią specialių. valdiškų organų įtaką. 

Bet kad nieko nepraleistume taip svarbiame reikale, ir imdami 
galvon visus aukščiau išdėstytus bendruosius principus bei 
tuos, kuriuos tuojau dar paminėsime, turime pasakyti, kad Mums 
yra žinoma, įog netrūksta žmonių, kurie bijo, kad valstybė, ku- 
Trios uždavinys tik teikti būtinais atvejais pakankamos pagalbos, 
neprašalintų laisvosios iniciatyvos. Bijoma, kad naujoji sindika- 
linė ir korporatyvinė organizacija nevirstų per daug biurokratiš- 
ka bei politiška ir, pripažįstant jai aukščiau paminėtas gerąsias 
puses, nevirstų įrankiu specialiems politiniams tikslams siekti, 
užuot tarnautų geręsnei socialinei tvarkai sukurti ir remti. 

Kad būtų pasiektas šis pastarasis bei kilnusis tikslas ir 
būtų paremta tikrai bei pastoviai bendroji gerovė, laikome svar- 
biausiu bei būtiniausiu dalyku, kad gailestingasis Dievas padėtų, 
ir kad visi geros valios žmonės sujungtomis pastangomis tam 
tikslui dirbtų. Be to, tikimės, pasiremdami tuo, kas pirmiau pasa- 
kyta, kad šitas tikslas liks juo tikriau pasiektas, juo didęsnis bus 
skaičius tų, kurie yra pasiryžę savo technišką, profesinį bei so- 
cialinį patyrimą tam tikslui panaudoti, ir (kas dar svarbiau) juo 
daugiau prisidės katalikiškieji principai bei jų praktikavimas, ži- 
noma, ne iš katalikiškos Akcijos (kuri nesiekia plėtoti tikro sin- 
dikalinio bei politinio veikimo) pusės, bet iš pusės tų Mūsų 
sūnų, kuriuos pati katalikų Akciją tais principais auklėja, ir ku- 
riuos Bažnyčios priežiūroje ji rengia apaštalavimo darbams. Sa- 

kome Bažnyčios priežiūroje, nes ir šitame čia paliestame klausi- 
sime, kaip ir visur, kur eina reikalas apie doros dalykus, ji nie- 
kad negali pamiršti arba abejingai apleisti Dievo jai uždėtos 
pareigos budėti ir mokyti. 

Ką pasakėme apie socialinės tvarkos atstatymą bei to- 
bulinimą, tai, suprantama, nieku būdu negalima pasiekti be pa- 
pročių reformavimo; istorija tai aiškiai įrodo. Buvo, iš tikrųjų, 
socialinė tvarka, kuri, kad ir ne visais atžvilgiais tobula, vis tik 
atitiko sveiko proto reikalavimus, kiek tų laikų sąlygos bei rei- 
kalai leido. Jei šitoji tvarka jau seniai išnyko, tai, aišku, ne dėl 
to, kad, pasikeitus aplinkybėms, ji negalėjo evoliucijos vedama 
bei pasikeisdama prisitaikyti, bet daugiau dėl to, arba kad žmo- 
nės, besivadovaudami vien savo egoizmu nenorėjo tų organi- 
zacijų duris atidaryti  beaugančioms  minioms, ką reikėjo 
padaryti, arba kad, klaidingai suprastos laisvės bei kitų klai- 
dų apakinti, pasidarė nekantrūs bet kuriam vargui ir panoro 
atsipalaiduoti nuo bet kokios vyresnybės. 

Belieka apsvarstyti darbartinę ekonominę santvarką ir so- 
cializmą, tos santvarkos pikčiausį apkaltintoją, ir, ištarus teisingą 
bei viešą sprendimą apie juos, paieškoti atidžiau visų vargų 
šaknį ir nurodyti svarbiausį ir būtiniausį vaistą dorai pakelti, 


Dalykai, kurie nuo Leono XIII laikų daugiausia 
pasikeitė. 


Perdėm svarbūs pasikeitimai nuo Leono XIII laikų yra pa- 
sidarę kaip ekonomijoje taip ir socializme. 

Ir pirmiausia visiems į akis krinta staigus ekonomijos veido 
pasikeitimas. Jums yra žinoma, Garbingi Broliai ir Mylimi Sūnūs, 
kad mūsų palaiminto atminimo Pirmatakūnas savo enciklikoje la- 
biausiai pabrėžia ekonominę santvarką, būtent, pirm visa ko iš- 
kelia kapitalo ir darbo bendradarbiavimą kaipo būtiną ekono- 
minės pažangos faktorių, ką labai vykusiai apibrėžė šiais žodžiais: 
„Nei kapitalas be darbo, nei darbas be kapitalo apsieiti negali“ 
(Encik. Rerum Novarum, n. 15). 


1-Pasikeitęs ekonominio gyvenimo veidas. 


Šiai ekonomijos sričiai Leonas XIII visomis jėgomis bando 
duoti tikro sutvarkymo normą, iš kurios aiškėja, kad ji, kaip to- 
kia, nėra smerktina. Ekonomija savo prigimtimi nėra žalinga, bet 
tada tik ji iškrypsta iš normalių vėžių, kai kapitalas darbininkus 
arba proletarinę klasę tokiu keliu veda ir į tokią būklę pastato, 
kad darbas-ir visa darbo santvarka eina vien darbdavio naudai 

nei į socialinį ekonomijos charakterį, nei socialinį teisingumą ir 
bendrą gerovę. 

Bet vis dėlto kapitalistinė ekonominė santvarka nėra šiandien vi- 
sur viešpataujanti; yra dar ir kita, kuriailig šiol priklauso, skaičiumi 
ir persvara reikšminga, didelė žmonių dauguma, — iš pašaukimo 
ūkininkų, — kurioje didžioji žmonių giminės dalis garbingai ir 
vertai randa sau prasimaitinimą. Tačiau ir ši sritis, kuri nėra ka- 
pitalo pavergta, turi savų vargų ir sunkenybių, kurias jau mūsų 
Pirmatakūnas nurodo daugelyje savo enciklikų vietų. ir iš kurių 
mes čia vieną kitą mintį paduodame. 

Drauge su milžinišku industrializmo kilimu smarkiais šuo- 
liais ėjo priekin ir kapitalistinė ekonomijos santvarka, kuri, ką 
tik išleidus Leono XIII encikliką, taip išsiplėtė po visą pasaulį, 
kad faktinai smarkiai palietė ir tuos ekonominio ir socialinio gy- 
venimo santykius, kurie nebuvo atsirėmę kapitalu, ir ten pada- 
rydama žymios įtakos kaip savo progresu, taip nemažiau ir savo 
liūdnomis pasėkomis ir žalingais vaisiais. 

Todėl ne tik tų, kurie gyvena kapitalo ir industrijos kraš- 
tuose, bet ir visų žmonių gerovei pažymime ir pabrėžiame staigų 
kapitalistinės ekonomijos santvarkos pasikeitimą, kuris po Le- 
ono XIII laikų yra įvykęs. 


Užvaldymas kaipo sauvalingo Ilenktyniavimo išdava. 


Visų pirma krinta šiandien visiems į akis, kad ne tik ka- 
pitalą,+ bet ir jėgą bei viso ekonominio gyvenimo vairą yra pa- 
ėmę į savo rankas atskiri žmonės, kurie dažnai nėra nė patys 
turtų savininkai, bet pastatyti užvaizdos arba valdytojai jiems 
patikėto turto, kurį jie savo nuožiūra valdo. 

Tas ekonominio gyvenimo užvaldymas išaugo iki kraštuti- 
numo tuose, kurie, kaip kapitalo laikytojai ir valdytojai, turi savo 
galioj krėditus, ir juos skirsto pagal savo sauvališką norą. Kre- 
ditu jie valdo visą ekonominio gyvenimo kraujo apytaką; eko- 
nominio gyvenimo gyvybės pajėgos yra jų rankose, kad, rodos, 
niekas be jų leidimo nė atsikvėpti nėgali. 

Šis jėgos ir galybės suplakimas — natūralus įstatymais ne- 
pažabotos konkurencijos laisvės vaisius — baigiasi ne kitaip, kaip 
stipresniojo užvaldymu, o šis labai dažnai yra smurtininkas ir 
nedorėlis; — tai toks yra naujausias ekonominio išaugimo 
ypatumas. 

Toks jėgos ir pastangų sukaupimas į vienas rankas vėl 
veda į kovą dėl turto valdymo, būtent, į trejopą kovą: į kovą 
dėl paties ekonominio gyvenimo; paskui į kovą dėl valstybės 
valdymo, kuri pati, kaip valdymo faktorius, norima išnaudoti 
ekonominės kovos lauke; pagaliau į kovą dėl valdymo viena kitos 
valstybių, kurios kieviena valdymo priemonėmis stengiasi apsau- 
goti savo ekonominius interesus taip, kad vėl, jais atsirėmusi, 
tarptautiniame politikos gyvenime galėtų duoti lemiančią kryptį. 

Liūdnos pasekos. 


Be abejojimo, individualizmo dvasios ekonominėje srityje 
vaisiai yra tokie, kuriuos Jūs, Slovingieji Broliai ir Mylimieji 
Sūnūs, matote ir dėl kurių liūdite: laisva jėgų kova pati save 
sunaikino: vietoj laisvos prekybos atsirado ekonomiškoji diktatūra; 
pelno geismą pakeitė nežabota ekonomiškos diktatūros ambicija;- 
visa ekonomija baisiu būdu pasidarė kieta, nenulenkiamą ir 
žiauri. Prie to prisideda didžiausios nelaimės, kilusios iš nedoro 
suplakimo viešosios valdžios pareigų su ekonomiškais dalykais; 
iš tų nelaimių didžiausioji — valstybės autoriteto (majestoto) smu- 
kimas, kuris užuot buvęs laisvas nuo šalių įtakos ir rėmęs 
bendrą gerovę ir teisybę, kuris kaip karalius ir tarpininkas aukš- 
tai turėtų sėdėti, tampa vergas, įpareigotas tarnauti žmonių gei- 
duliams ir žemiems palinkimams. O tuo atžvilgiu, kas liečia 
tarpusavy veikiančias tautas, iš vieno šaltinio išplaukė dvi prie- 
šingos srovės: iš vienos pusės plaukia „nacionalizmas“ ar net 
ekonomiškasis „imperializmas“, o iš kitos pusės ne mažiau 
pragaištingas ir smerktinas finansinis „internacionalizmas“ arba 
„internacionalis imperializmas“, kurio tėvynė ten yra, kur jam 
gera. 


Gydymo priemonės. 


Kokiomis priemonėmis visoms toms blogybėms būtų ga- 
lima užbėgti už akių, išdėstėme antroje šio Laiško dalyje, tad 
čia užteks trumpai tai prisiminti. Kadangi šių dienų ekonomija 
ypač remiama valdymu ir darbu, todėl reikalinga, kad sveiko pro- 
to arba krikščioniškojo socialinio mokslo principai apie valdymą ir 
darbą bei jų sujungimą būtų ir proto pripažįstami ir dar- 
bu vykdomi. Pirmiausia lygiai ir tinkamai svarstytina: ir 
daikto arba valdymo, ir darbo arba jėgos atžvilgiais, būtent, in- 
dividualiniu ir socialiniu, norint išvengti ir individualizmo, ir kolek- 
tyvizmo pavojų. Abipusiai vieno ir kito santykiai, pradedant 
nuo krikščioniškosios meilės, turi būti suvesti į griežčiausio 
teisingumo, kurį vadina komutatyviu, normas. Reikalinga, kad 
laisvos varžytynės būtų tinkamai apribotos, o ypač ekonomiš- 
koji galybė kad būtų tinkamai pasidavusi viešajam autoritetui 
tuose dalykuose, kurie įeina į jo pareigas. Patys gi tautų vieši 
institutai turi visą žmoniją lenkti prie bendro labo reikalų ir priė 
socialinio teisingumo normų; be to negalimas daiktas, kad svar- 
biausioji socialinio gyvenimo dalis, ekonominis klausimas, sugrįžių 
į tiesias ir sveikas vėžes. 


2 - Pasikeitęs socializmas. 


Nemažiau, kaip pats ekonominis klausimas, nuo Leono 
amžiaus pasikeitė ir pats socializmas, su kuriuo mūsų Pirmata- 
kūnas smarkiai kovojo. Socializmas tada, galima sakyti, buvo 
vienas ir gynė mokslą suvestą į vieną veikalą, bet nuo to laiko 

skilo į dvi viena prieš kitą stojusias dalis, bet tokiu būdu, kad 
nei viena, nei kita neatsitraukė nuo krikščionybei priešingo pa- 
grindo, kurs buvo socializmui charakteringas. 


a). Griežtesnė dalis arba komunizmas. 


Viena socializmo dalis panašiai pasikeitė, kaip kad nurodėme 
pasikeitusią kapitalistinę ekonomiją, ir virto „komunizmu“, kurs ne 
tik slaptai, bet viešai ir atvirai visomis, net smarkiausiomis, prie- 
monėmis siekia ir moko dviejų dalykų: žiauriausios klasių kovos 
ir pilnos privatinės nuosavybės panaikinimo. Tų tikslų siekian- 
čiam nieko nėra, ko neišdrįstų, ko gėdytųsi; o įgavęs valdžios pa- 
sirodo nepaprastai žiaurus ir nežmoniškas. Tai liudija anos pra- 
gaištingos skerdynės ir griuvėsiai, kuriais plačiausius rytų Eu- 
ropos ir Azijos plotus nuklojo; kaip jis yra priešingas šventai Baž- 
nyčiai ir pačiam Dievui, gausiais faktais įrodyta ir visiems žino- 
ma! Todėl, nors ir manome, kad nereikia įspėti ištikimus ir do- 
rus Bažnyčios vaikelius apie nedorą ir pragaištingą komunizmo 
prigimtį, tačiau negalime be gilaus skausmo žiūrėti į tų nerū- 
pestingumą, kurie, atrodo, tą gresiantį pavojų niekina ir, nieko 
neveikdami, apsileidę leidžia skleisti tai, kuo prievarta, žudynė- 
mis visa visuomenė bus sunaikinta. Dar labiau smerktinas neiš- 
manymas tų, kurie nenori pašalinti, ar pakeisti tų aplinkybių, 
kuriomis tautų dvasia stumiama į nusivylimą, ir taip ruošiamas 
kelias visuomenės pražūčiai ir išgriovimui. 


b). Švelnesnė dalis, kuri pasilaikė socializmo vardą. 


Be abejonės, kita dalis, kuri pasilaikė socializmo vardą, 
švelnesnė. Ji sakosi ne tik susilaikanti nuo prievartos pavartoji- 
mo, bet ir pačių klasių kovą ir privatinės nuosavybės panaikini< 
mą, nors ir neišsižada, tam tikru būdu sušvelnina ir moderuoja. 
Socializmas, nugązdintas iš jo principų komunizmo išvestomis 
pasekomis, sakytumei, tam tikru būdu linksta ir artinas prie tie- 
sų, kurių visados laikėsi krikščioniškoji tradicija. Negalima neigti, 
kad kai kada jų reikalavimai labai panašūs į dalykus, kurių krikš- 
čioniškieji visuomenės reformatoriai teisėtai reikalauja. 


Šiek tiek tolsta nuo klasių kovos ir privatinės 
nuosavybės panaikinimo. 


Klasių kova, jei laisva nuo neprietelingų žygių ir abišalės 
neapykantos, pamažu virsta tam tikromis padoriomis rungtynėmis, 
paremtomis teisingumu, kurios nors ir nėra anoji palaimintoji so- 
cialinė taika, kurios visi geidžiame, tačiau gali ir privalo būti pra- 
džia, iš kurios bus prieitas abipusis šalių bendradarbiavimas. Ka- 
ras, paskelbtas privatinei nuosavybei, pamažu nuramintas, taip su- 
tvarkomas, kad pagaliau puolama ne pati tų dalykų, kurie dera 
gėrybėms gaminti, posesija, bet tam tikras socialinis viešpatavi- 

mas, kuris prieš visokią teisę pagriebia ir uzurpuoja valdymą. 
Tikrai, toksai valdymas priklauso ne savininkams, bet viešajai 
valdžiai. Jei tat įvyktų, iki to gali prieiti, kad tyčia ar netyčia šie 
švelnesniojo socializmo dėsniai nuo reikalavimų ir postulatų tų, 
kurie, pasirėmę krikščioniškais principais, rūpinasi reformuoti žmo- 
nijos visuomenę, jau nesiskirs. Visai pamatuotai tvirtinama, kad 
kai kurios gėrybių rūšys paliktinos valstybei, nes neša su savim 
didelę valdžią, kurią atskiriems žmonėms, be pavojaus visuome- 
nės labui, suteikti negalima, 

Sios rūšies teisinguose reikalavimuose ir noruose jau nėra 
nieko, kas būtų priešinga krikščioniškajam mokslui, ir dar labiau 
nėra to, kas yra esminga socializmui. Todėl tie, kurie tik tais 
dalykais rūpinasi, neturi racijos dėtis su socialistais, 


Ar galima rasti vidurinį kelią. 


Tegu niekas nemano, kad jau iki tiek pasitaisė visos tos socialis- 
tų sektos ar partijos, kurios nėra komunistiškos savo darbais arba 
vardu. Daugiausia ypač klasių kovos ar privatinės nuosavybės pa- 
naikinimo nepameta, bet tik tam tikru būdu švelnina. Svelninantir 
tam tikru būdu užmirštant tuos klaidingus principus, kyla, arba 
geriau sakant, kai kurie be reikalo kelia klausimą, ar taip pat krikš- 
čioniškųjų tiesų principai tam tikru būdu negali būti sušvelninti 
taip, kad būtų einama sutikti socializmą ir, tarsi, būtų rastas vi- 
durinis kelias. Yra tokių, kurie tuščios vilties viliojami mano, kad 
tuo būdu socialistai pas mus bus patraukti. Tuščia viltis! Kas 
nori būti apaštalu tarp socialistų, teišpažįsta pilnai, neliečiamai ir 
nuoširdžiai krikščioniškąją doktriną, ir nieku būdu klaidoms te- 
nepataikauja. To pirmiausia tesiekia, jei tikrai Evangelijos skelbėju 
nori būti, kad parodytų socialistams, jog jų reikalavimai, kiek 
yra teisingi, daug stipriau ginami krikščioniškojo tikėjimo princi- 
pais, ir krikščioniškos meilės jėgomis daug sėkmingiau įgyven- 
dinami. 

Bet ką reik manyti, jei dėl klasių kovos ir privatinės nuo- 
savybės socializmas taip sušvelnintas ir pataisytas, kad tuo at- 
žvilgiu jame jau nieko peiktino nėra? Ar staiga atsisakė savo 
krikščionių tikėjimui priešingos prigimties? Tai klausimas, kurs 
daugelį palieka abejonėje. Yra ir daugybė katalikų, kurie, aiškiai 
matydami, kad krikščioniškieji principai niekados negali būti nu- 
stumti į šalį, atrodo bekreipią savo žvilgsnį į šį Šventąjį Sostą 
ir uoliai prašo, kad nutartumėm, ar šis socializmas jau tiek 
išsilaisvino iš klaidingų doktrinų, kad be įžeidimo krikščioniškųjų 
principų gali būti prileidžiamas ir tartum krikštijamas. Tėvišku 
savo rūpesniu tenkindami šiuos, šiaip nutariame: socializmas, ar 
jį imsime kaip doktriną ar kaip istorinį faktą, ar kaip „akciją“, 
jei jis tikrai pasilieka socializmu, dargi ir po to kaip teisybei ir 
teisingumui šiuose dalykuose, kaip sakėme, nusileido, negali 
būti suderintas su katalikiškos Bažnyčios dogmomis, kadangi 
visuomenės supratimąs jo yra priešingas krikščioniško mokslo 
dėsniams, 


Zu ags 


Visuomenę ir žmogaus socialinę prigimtį supranta prie- 
šingai krikščioniškam mokslui. 


Pagal krikščioniškąjį mokslą žmogus, apdovanotas socialine 
prigimtimi, šioje žemėje yra pastatytas, kad, gyvendamas visuo- 
menėje ir po nustatyta Dievo valdžia (Cfr. Rom. XIII, 1), pilnai 
išlavintų ir išrutuliuotų visas savo galias savo Kūrėjo garbei ir šlo- 
vei, bei ištikimai eidamas savo pašaukimo ar amato pareigas, 
pasiektų laikiną ir amžiną laimę. Socializmas visai nesirūpina ir 
nekreipia dėmesio į tą aukštą, kaip žmogaus, taip ir visuome- 
nės tikslą ir miano, kad draugija yra įkurta tik žmonių naudai. 

Iš to, kad tinkamu darbo pasiskirstymu daug sėkmingiau, 
kaip atskirų asmenų pastangomis, gaminamos gėrybės, socialis- 
tai išveda, kad ekonomiškąjį veikimą, kuriame jų pastebimi vien tik 
materialūs objektai, būtinai reikią socializuoti. Išeidami iš 
to būtinumo, kad atskiri žmonės pilnai pasiduotų  visuo- 
menei, mano, kad juos būtinai šitaip reik įpareigoti prie to, kas liečia 
gėrybių gaminimą. Turėti ko didžiausio ištekliaus daiktų, kurie 
tarnauja šio gyvenimo patogumui, veda prie to, kad aukštesnės 
žmogaus gėrybės, neišskiriant nei laisvės, nustumiamos antron 
vieton, arba net aukojamos reikalavimams sėkmingesnio gėrybių 
gaminimo vyksmui (procesui). Šitos gi žmogaus vertybės pa- 
žeminimas, kurs įvyksta „socializuotame“ gaminimo procese, 
mano, kad lengvai yra kompensuojamas gausumu gėrybių, ku- 
rios bendromis jėgomis pagaminamos ir kurios dalinamos kiek- 
vienam, kad pagal savo norą laisvai patogiai galėtų naudotis. 
Visuomenė, kurią vaizduojasi socializmas iš vienos pusės, negali 
būti suprasta, nei egzistuoti be per didelės prievartos, o iš 
kitos pusės per daug pataikauja klaidingai laisvei, pasišalinus iš 
jos tikram sociališkam autoritetui, kurs remias ne laikinais ar 
materialiniais patogumais, bet kyla vien tik iš Dievo, visų dalykų 
Kūrėjo ir galutiniojo tikslo (Cf. Litt. Encicl. Diuturnum, d. 29 
Jun. 1881). 


Katalikybė ir socializmas negali būti suderinti. 


Nors socializmas, kaip ir visos klaidos, turi šiek tiek tie- 
sos (ko popiežiai niekad neneigė), tačiau remiasi mokslu apie 
žmonių visuomenę priešingu tikrajai krikščionybei. Religinis 
socializmas, krikščioniškas socializmas, priešingi dalykai: niekas 
negali būti kartu ir doras katalikas, ir tikra prasme socialistas. 


Socializmas perima papročius ir kultūrą. 


Tie visi dalykai Mūsų iškilmingai atnaujinti bei patvirtinti 
taikintini ir tam naujam socialistinio veikimo būdui, iki šiol dar 
mažai žinomam, bet dabar jau tarp daugelio socialistų sektų 
pasklidusiam. Pirmiausia kreipiama dėmesio į dvasios ir pa- 
pročių išdirbimą; ypač dar mažus vaikus draugiškumo skrai- 
ste masina ir sų savim traukia, bet lygiai apima ir visą 

žmonių visumą, kad pagaliau žmonės virstų socialistiškais, kuriė 
savo gyvenimą formuotų pagal socializmo mokslą. 


Katalikai bėgliai socialistų stovykloje. 


Taip dalykams esant, Šlovingieji Broliai, galite suprasti, su kokiu 
skausmu ypač kai kuriose šalyse matome Mūsų nemaža sūnų, apie 
kuriuos negalime prileisti, kad nustojo tikrojo tikėjimo ir geros 
valios, bet kurie tačiau iš Bažnyčios stovyklos perbėgo į socia- 
listų eiles. Jų vieni atvirai giriasi esą socialistai ir socialistų 
mokslą išpažįsta, kiti apsileidę arba, tartum, nenoromis priklauso 
draugijoms, kurios savo programa ar darbais yra socia- 
listinės. 

Mes savo tėvišku rūpesčiu tą apmąstome ir stengiamės 
ištirti, kokios buvo priežastys, kad jie šitaip suklydo, ir tariamės 
girdį, ką daugelis iš jų kalba ir sako: Bažnyčia ir tie, kurie sa- 
kosi einą su Bažnyčia, pataikauja turtingiems, nesirūpina darbi- 
ninkais, todėl jie, kad savim pasirūpintų, privalėjo įsirašyti į so- 
cialistų eiles. 

Tikrai, liūdna yra, Šlovingieji Broliai, jog buvo arba ir dabar 
yra, kad tie, kurie sakosi esą katalikai, visiškai užmiršta aną 
aukštą teisingumo ir meilės įstatymą, pagal kurį ne tik priva- 
lome kiekvienam atiduoti tai, kas jo yra, bet stokojantiems bro- 
liams turime padėti kaip pačiam Kristui (Cir. Epist. S. Jacobi 
c. 2), o ypač, kas svarbiausia, kad dėl noro pelnyti nesidrovi 
kankinti darbininkų. Netrūksta ir tokių, kurie piktnaudoja patį 
tikėjimą ir jo vardu stengiasi pridengti neteisingus reikalavimus, 
kad apsigintų nuo teisingų darbininkų postulatų. Sių veikimo 
būdų niekad nenustosime peikę. Jie yra priežastis, dėlko Bažny- 
čia, nors neteisingai, buvo įtariama einanti su turtingais, 0 nesi- 
jaudinanti nelaimėmis ir reikalais tų, kurie yra, tartum, nustoję 
natūralios tėvainystės (paveldėjimo). Kad šitas tvirtinimas netei- 
singas ir nepamatuotas, aiškiai rodo visos Bažnyčios istorija; 
pati Enciklika, kurios sukaktuves minime, yra aiškiausias Bažny- 
čios mokslo liudijimas ir įrodymas, kad anie šmeižtai ir užgau- 
liojimai neteisingiausiai daromi. 

Kviečiami, kad sugrįžtų. 


Tačiau toli yra tai, kad neteisybe užgauti arba prislėgti tėviš- 
kojo skausmo, atstumtume arba atmestume pasigailėtinai apgautus 
ir toli nuo tiesos ir išganymo  atsitraukusius sūnus; priešingai, 
visu savo rūpestingumu kviečiame, kad grįžtų į motinišką Baž- 
nyčios prieglobstį. Ak, kad mūsų balsui turėtų atviras ausis! Ak, 
kad iš kur išėjo, ten sugrįžtų, į tėviškuosius namus, ten apsislo- 
tų, kur yra tikroji jų vieta, būtent, tų eilėse, kurie, Leono pasketb- 
tus, o Mūsų iškilmingai pakartotus dėsnius uoliai sekdami, pa- 
gal Bažnyčios mintį stengiasi grįsti pagrindus, atnaujinti socialinį 
teisingumą ir socialinę meilę visuomenėje. Norime, kad patys 
įsitikintų, jog: niekur žemėje negalima rasti pilnesnės laimės, kaip 
pas tą, kurs dėl mūsų tapo beturtis, nors buvo turtingas, kad Jo 
neturtu mes būtume turtingi (II Cor., VIII, 9), kurs buvo betur- 
tis ir darbuose nuo savo jaunystės, kurs visus vargstančius ir 
apsunkintus pas save kviečia, kad juos savo širdies meile pilnai 
atgaivintų (Mat. XI. 28), kurs pagaliau nedarydamas jokio asme- 
nų skirstymo, daugiau reikalauja iš tų, kuriems daugiau duota 
(Cir. Luk., XII, 48), ir „kiekvienam atlygins pagal jo darbus 
(Mat., XVI, 27). 


3 - Papročių atnaujinimas. 


Jei dalyką uoliau ir giliau įžvelgsime, aiškiai suprasime 
kad šitas trokštamasis krikščioniškos socialinės dvasios atnaujini- 
mas, nuo kurio pamažu atsitraukė tiek žmonių atsidavusių eko- 
nominiams reikalams, reikalinga, kad būtų pranoktas papročių 
atnaujinimo, kad tiek pastangų nenueitų veltui, o visas rūmas 
būtų statomas ne ant lekiančio smėlio, bet ant uolos. (cfr. Mat. 
VII, 24 sek). 

Ir taip, Slovingieji Broliai ir Mylimieji Sūnūs, apžvelgėme 
šių dienų ekonomiją ir pripažinome, kad ji serga sunkiomis Ji- 
gomis. Komunizmą ir socializmą iš naujo pašaukėme į teismą 
ir nurodėme, kad jų visos rūšys, net sušvelnintos, toli nuklydo 
nuo Evangelijos tiesų. 

„Todėl, pasinaudosime mūsų Pirmatakūno žodžiais, jei rei- 
kalinga gydyti žmonių giminės visuomenę, tai padės vienas grį- 
žimas prie krikščioniškojo gyvenimo ir jo dėsnių“ (Litt. En- 
cycl. Rerum novarum, n. 22). Nes tik jis vienas gali atnešti, 
tinkamą priemonę prieš perdidelį žemiškais dalykais rūpestį 
kurs yra visų ydų pradžia; jis vienas tegali, tartum, užburtas ir į 
nykstančius daiktus įsmeigtas žmonių akis iš ten atitraukti ir į 
dangų nukreipti. Kas ginčys, kad ypač tos priemonės žmonių 
visuomenė yra reikalinga? 


Ypatingoji šių dienų tvarkos yda, tai sielų nuostolis. 


Visų dvasia paliečiama beveik vien laikinais sambrūzdžiais, 
nelaimėmis, griuvimais. 

Bet kas tai yra, jei krikščioniškomis akimis, kaip ir dera, 
visa apsvarstysime ir su sielų nuostoliais palyginsime?- Lygiai, 
visai neapsilenkiant su tiesa, galima pasakyti, kad dabar yra 
tokios ekonominio ir socialinio gyvenimo sąlygos, kad nema- 
žam žmonių skaičiui sudaro didžiausių kliūčių siekti to vienin- 
telio reikalingiausio dalyko, būtent, išganymo. 

Ganytoju ir Globėju šitų nesuskaitomųjų avių Ganytojų 
Kunigaikščio, kurs jas savo krauju atpirko, būdami pastatyti, 
šitą jų didžiausį pavojų be ašarų negalime apmąstinėti; dar la- 
biau, atmindami savo ganytojavimo pareigą, tėviškuoju uolumu, 
kaip galima joms padėti, nuolat mąstome, pasitelkę kitų, kuriems 
tai dėl teisingumo ar meilės yra svarbu, teikdami nenuilstamą pagalbą. 
Ką padės žmonėms protingumas turtams sunaudoti arba pasidaryti 
gabesniems, pelnyti visą pasaulį, jei iš to nukentės jų sielos? 
(Cir. Mat, XVI, 26). Ką padės mokyti juos išmintingų apie 
ekonominius dalykus principų, jei nežabotam geismui ir ne- 
švariam savo reikalais rūpesniui taip save supančioti leidžia 
„kad, girdėdami Viešpaties įsakymus, daro priešingai?“ (Cir. 
Judic., II, 17). 


Šio nuostolio priežastys. 


Šių gi nuo krikščioniškų dėsnių socialiniuose ir ekonomi 
niuose dalykuose nutolimų ir iš čia plaukiančių daugelio darbi 
ninkų apostazijų šaknys ir šaltinis yra netvarkingi sielos geismai 
liūdna pirmapradės nuodėmės paseka, kuri aną nuostabią žmo 
gaus galių harmoniją taip sudarkė, kad žmogus, nedorais geis 
mais lengvai prie nykstamųjų šio pasaulio gėrybių atitrauktas 
stipriai yra raginamas statyti jas aukščiau už dangiškąsias ir ne- 
nykstamąsias gėrybes. Iš čia anas nepasotinamas turtų ir laiki- 
nųjų gėrybių troškimas, kurs visais laikais pastūmėjo žmones 
laužyti Dievo nuostatus ir mindžioti artimųjų teises, kurs šiais 
laikais dėl ypatingų ekonominių sąlygų žmonių silpnumui rengia 
dar didesnių kilpų. Nes tada, kai nepastovi ekonomiškųjų 
dalykų padėtis reikalauja iš tų, kurie jai dirba, didžiausio įr uo- 
laus jėgų įtempimo, kai kurie taip sukietėjo sąžinės balsui, kad 
priėjo prie tos nuomonės, jog jiems yra leista ir savo pelną 
visokiais būdais didinti ir turtus didelėmis pastangomis ir rū- 
pesniu sudėtus prieš netikėtus likimo smūgius per Tas et neias 
ginti. Lengvas pelnas, kurį gauna kiekvienas, nesilaikąs preky- 
boje jokio įstatymo, daugelį patraukė prie prekių mainymo, ku- 
rie visi, tik to vieno tetrokšdami—už mažiausią įdėtą darbą 
gauti kuo didžiausią pelną, nežabotu savo prekiavimu prekių 
kainas savo nuožiūra ir gobšumu taip dažnai didina ar mažina, 
kad išmintingų fabrikantų užsimojimus į nieką paverčia. Tai, 
kas įstatymo keliu buvo nustatyta sujungtam pelnui ugdyti, ka- 
da veikimo pavojus ar sumažinamas ar jo išvengiama, davė progos 
baisiausiam sauvaliavimui. Matome, kad šitoji sumažintoji duoti 
apyskaitą pareiga dvasias mažai liečia; be to, slepiantis po bendro 
vardo gynimu, įvykdomos pikčiausios neteisybės ir skriaudos; 

pagaliau ekonomiškųjų sąjungų vedėjai, užmiršę savo pareigas, 
įžeidžia tų teises, kurių sutaupas buvo pasiėmę administruoti, 
Pagaliau negali būti užmiršti ir anie perdaug gudrūs vyrai, 
kurie nesirūpindami savo verslo padoriu naudingumu nesidrovi 
žadinti žmonių geidulius, juos gi sužadinę, sau naudą traukia. 

Šias didelias žalas galėtų pašalinti arba joms  ga- 
lėtų užbėgti už akių griežtoji dora, valstybės vairininkų pra- 
vesta, kurie, tačiau, labai dažnai nuvylė. Juk tada naujos ekono- 
minės santvarkos daigai pirmiausia pasirodė, kada racionalizmo 
dėsniai daugelio galvas buvo užėmę ir įleido šaknis taip, kad ne- 
trukus atsirado  ekonomiškoji sistema visai svetima  moralybės 
dėsniams, paleidusi žmogiškų geidulių vadžias. 

Įvyko, kad daug daugiau negu pirma rūpinamasi vien tik 
turtų didinimu; sau naudos visur ir pirma visa ieškoma, nema- 
toma net didžiausių nusikaltimų kitų atžvilgiu padarytų. O tie, 
kurie pirmi stojo į tą platų kelią, kurs veda į pražūtį (Cfr. Mat., 
VII, 13), lengvai ar tai tariamu savo pasisekimo pavyzdžiu, arba 
nepaprasta savo turtų prabanga, arba išjuokdami kitų tuščiais 
nugąstavimais iškankintą sąžinę, arba sutrypdami baimingesnius 
konkurentus, atrado labai daug savo nedorybės sekėjų. 

Ekonominio gyvenimo vairininkams išėjus į klystkeles, pa- 
ruošta buvo dirva, kad darbininkų masė pamažu stačia galva 
įpultų į bedugnę; juo labiau, kad dauguma įmonių vedėjų nau- 
dojasi darbininkais, kaip grynais įrankiais visiškai nesirūpindami 
jų sielomis, dar labiau, net negalvodami apie aukštesnius daly- 
kus. Ir tikrai sudreba siela, kada apsvarstomi pavojai, į kuriuos 
moderniškose dirbtuvėse išstatoma darbininkų (ypač jaunesniųjų) 
dora, mergaičių ir kitų moteru skaistybė; jei apsvarstysime, kaip 
dažnai šių dienų ekonominė būklė, o ypač netikęs gyvenimo bū- 
das, stato kliūčių šeimynos gyvenimui ir ryšiams: jei atsiminsime, 
kiek ir kaip kliudoma tinkamai švęsti šventas dienas; jei apgal- 
vosime tą visuotinį susilpnėjimą anos tikrai krikščioniškos dva- 
sios, kuria net nemokyti ir prasčiokai buvo pratę suprasti aukš- 
tus dalykus, į kurios vietą pakišta vienintelis rūpesnis bykokiu 
būdu surasti kasdieninės duonos. Tokiu būdu darbas, kurį net * 
po pirmapradės nuodėmės Dievo Apvaizda uždėjo žmogaus kū- 
no ir dvasios naudai, pamažu verčiamas iškrypimo įrankiu: bū- 
tent, inertinė medžiaga iš dirbtuvės išeina su padidinta verte, o 
žmonės ten sugadinami ir tampa prastesni. 


Gydymo Priemonės: 


a) Ekonominis gyvenimas sutvarkytinas 
krikščioniškais pagrindais. 

Tam apgailėtinam sielų nuostoliui, kuriam esant kiekviena 
pastanga atnaujinti visuomenę bus bergždžia, nėra jokio kito tin- 
kamo vaisto, kaip tik, kad žmonės atvirai ir nuoširdžiai turi 
sugrįšti prie evangeliškos tiesos, būtent prie To nurodymų, kurs 

vienas turi amžinojo gyvenimo žodžius (cir. Jon. VI, 70), tokius 
būtent žodžius, kurie, nors dangus ir žemė praeis, bet jie nie- 
kad nepraeis. (Cfr. Matt. XXIV, 35). Tiesa, tie, kurie socia- 
liniuose reikaluose tikrai yra prityrę, uoliai dirba, kad pagal 
racionalius principus grąžintų ekonomiškąjį gyvenimą į tikrą 
ir sveiką padėtį. Bet šitoji Įsantvarka, kurios Mes karštai trokš- 
tame ir kurią visomis jėgomis remiame, bus visiškai nepilna 
ir netobula, jei visos žmoniškos galios taikingai nesusi- 
jungs siekti nuostabią dieviškojo plano vienybę ir kiek žmo- 
nių jėgos leidžia, ją realizuoti; tą santvarką sakome esant tobulą, ku- 
rią su didele jėga ir pastangomis Bažnyčia proklamuoja, kurios 
reikalauja pats sveikas žmogaus protas: kad, būtent, į Dievą, kaip 
į svarbiausiąjį ir galūtinįjį tikslą kreiptųsi visos sutvėrimo pas 
tangos ir kad Dievo sutverti įvairūs dalykai, būtų laikomi grynais 
įrankiais, kuriais tiek reiknaudotis, kiek veda prie galūtinojo ' tiks- 
lo. Nereikia manyti, kad tuo pelningi verslai žeminami arba lai- 
komi nevisai tinkami žmogaus vertybei; priešingai, juose pasireiškian- 
čią dieviškojo Kūrėjo valią esame mokomi pažinti, kurs leido žmo- 
gų žemėje, kad ją dirbtų ir ją įvairiais būdais savo reikalams 
naudotųsi. Savo turtus tinkamai ir teisingai didinti neginama kiek- 
vienam, kurs darbuojasi gėrybėms padauginti; priešingai, teisinga 
yra, kad kas bendruomenei tarnauja ir ją daro turtingesnę, iš pa- 
didintų bendruomenės turtų pats pagal savo padėtį taptų turtin- 
gesnis, by tik visa to būtų siekiama su tinkamu Dievo įstatymams 
pasidavimu ir neįžeidžiant kitų teisių, bei kad patys turtai būtų 
suvartojami pagal tikėjimo ir sveiko proto reikalavimus. Jei šie 
dėsniai visų, visados ir visur būtų saugojami, ne tik gėrybių ga- 
minimas ir įgijimas, bet taip pat turtais naudojimasis, kur dabar 
regima tokia netvarka, greitu laiku grįštų į žmoniškumo ir teisingo 
pasidalinimo ribas, ir negražiam tik savo reikalų rūpesniui, kurs 
yra mūsų amžiaus gėda ir didelė nuodėmė, bus prieš pastatytas 
maloniausias, o kartu ir tvirčiausias krikščioniško susivaldymo 
įstatymas, kuriuo žmogui liepiama pirma ieškoti Dievo karalystės 
ir jo teisingumo, tikrai žinant, kad iš dieviško duosnumo ir tikro 

+ pažadėjimo, kiek bus reikalinga, bus duota ir laikinų gėrybių 
(Cfr. Mat. VI. 33). 


b) Meilės vaidmuo. 


Reikalinga, kad visose tose pastangose geresniąją dalį tu- 
rėtų meilė, „kuri yra tobulumo ryšys“ (Colos., III, 14). Labai 
klysta anie neatsargūs reformatoriai, kurie, rūpindamiesi, kad būtų 
laikomas atlyginamasis (komutatyvus) teisingumas, išdidžiai atmeta 
meilės pagalbą! Be abejonės, meilė negali būti, tarsi, atlygini- 
mas ar atpildymas už nesilaikymą teisingumo. Bet, jei prileisi- 
me, kad kiekvienas žmogus gaus pagaliau visa, ką jis privalo 
gauti, meilei visados atsidarys plačiausioji veikimo dirva: vienas 
teisingumas, kad ir ištikimiausiai vykdomas nepašalins socialių 
kovų priežasčių ir niekad negalės sujungti nei širdžių nei dvasių. 

Nes visa, kas yra įkurta stiprinti tarp žmonių taikai bei ugdyti 
savitarpinei jų pagalbai, nors atrodo tobula, ypatingu savo tvir- 
tumo pamatu turi savytarpinį sielų ryšį, kuriuo atskiri nariai 
tarp savęs jungiasi, kuriam išnykus, kaip dažnai iš patyrimo pa- 
simokėme, net geriausieji nuostatai niekais nueina. Tokiu būdu 
tik tada galės būti tikras visų dėl bendro labo bendradarbiavi- 
mas, kada visuomenės dalys pasijus esančios nariais vienos dide- 
lės šeimos, vieno ir to paties dangiškojo Tėvo vaikais, dar la- 
biau, vienas Kristuje kūnas, „kits kito nariai“ (Rom., XII, 5), taip 
kad, „jei ką kenčia vienas narys, kenčia visi draug nariai“. (I 
Kor., XII, 26). Tada turtingieji ir kiti kilmingieji seną savo ne- 
turtingesnių brolių atžvilgiu nerūpestingumą pakeis į uolų ir 
gyvą rūpesnį, jų teisingus reikalavimus priims atvira širdimi, pa- 
sitaikiusias jų kaltes ir klaidas noriai atleis. O darbininkai, nuo- 
širdžiai užgęsinę kiekvieną neapykantos ir pavydo jausmą, kurį 
socialinių kovų palaikytojai taip gudriai išnaudoja, ne tik nenie- 
kins Apvaizdos jiems žmonių visuomenėje skirtos vietos, bet ją 
brangins, kaip gerai žinantieji, kad naudingai ir garbingai kiek- 
vienas pagal savo pareigas ir verslą visuomenės labui dirba, ir 
kad arčiau eina pėdomis To, kurs būdamas Dievas panoro būti 
žmonių tarpe amatininkas ir amatininko Sūnus. 


Laukia gana sunkus darbas. 


Iš to naujo Evangeliškos dvasios paskleidimo po pasaulį, kuri 
yra visuotinės meilės ir krikščioniškojo tvarkymo dvasia, tikimės 
ateisiant aną pageidaujamą ir pilną žmonių draugijos Kristuje atnau- 
jinimą, aną „Kristaus Taiką Kristaus karalystėje į kurios siekimui nuo 
pat Mūsų Pontifikato pradžios visą Mūsų darbą ir visą ganyto- 
jišką rūpestį tvirtai nutarėme ir pasiryžomė įdėti. (Cfr. Litt. En- 
cycl. Ubi arcano, d. 23 Dec. 1922); Jūs, Šlovingieji Broliai, ku- 
tie Dievo Bažnyčią, liepiant Šventai Dvasiai, su Mumis valdote 
(Cir. Acta, XX, 28), pagirtinu uolumu dirbate tam pačiam ypa- 
tingam it mūsų laikais reikalingam tikslui, visose pasaulio šalyse, 
net šventų Misijų kraštuose. Jums tebūnie ištarti užtarnauti 
pagyrimo žodžiai, draug ir visiems kitiems ar tai dvasiškiams ar 
pasauliečiams, kuriuos džiaugdamiesi matome esančius Mūsų 
kasdieninius ir tvirtus pagalbininkus, mylimus Mūsų Sūnus su- 
sispietusius į Katalikų Akciją, kurie draug su Muymis ypatingu 
uolumu imasi rūpintis, kurs Bažnyčiai iš pačios Jos dieviškos 
pradžios dera ir tinka, socialiais reikalais. Šiuos tad visus pa- 
kartotinai Viešpatyje raginame, kad nesigailėtų jokio darbo, kad 
nesiduotų nugalimi jokiomis sunkenybėmis, bet vis labiau ir Ia- 
biau tvirtėtų ir būtų stiprūs. (Cir. Deuter, 31, 7). Be abejo, 
raginame juos į sunkų darbą: gerai žinome, kad iš abiejų 
pusių, ar tai aukštesniuose, ar tai žemesniuose visuomenės 
sluoksniuose yra nemaža kliūčių ir priešingumų, kuriuos reika- 
linga nugalėti. Tačiau tegu nenusimena: eiti į sunkias kovas 
yra krikščionių pareiga; sunkius nuveikti darbus yra tų pareiga, 

kurie kaip geri Kristaus kareiviai (Cifr. II Tim, II, 3) jį ar- 
čiau seka. 

Pasitikėdami tad To visagalia pagalba, kurs „nori, kad visi 
žmonės būtų išganyti“, (I. Tim, II, 4), anas nelaimingas - nuo 
Dievo atsigrįžusias sielas visomis jėgomis gelbėti stenkimės ir 
jas atitraukdami nuo laikinųjų rūpesnių, į kuriuos per daug yra 
įsipainioję, mokykime su viltimi ieškoti amžinųjų. Tas neretai 
lengviau bus pasiekta, ne kaip pirmu pamatymu atrodė. Nes, jei 
nedoriausiuose žmonėse yra nuostabių dvasios jėgų, tarsi, žari- 
rijų pelenuose, neabejotinų liudytojų anos natūraliai krikščioniš- 
kos sielos, tai juo labiau daugelio kitų širdyse, kurie labiau ne- 
žinojimu ar išviršinėmis aplinkybėmis yra suklaidinti. 

Tarp kitų džiuginančių tam tikro sociališko atnaujinimo 
ženklų patys jais yra darbininkų būriai, kurių tarpe su dideliu 
džiaugsmu matome suglaustus jaunesnių darbininkų būrelius, 
kurie ne tik palankiomis ausimis klauso dieviškos malonės pa- 
tarimų, bet ir uolumu stengiasi savo draugus pelnyti Kristui. 
Ne mažesnio pagyrimo verti ir darbininkų susijungimo vadai, 
kurie, padėję į šalį savo naudą, tik savo draugais rūpindamiesi, 
jų teisingus reikalavimus protingai stengiasi palaikyti ir derinti 
su visos įmonės nauda ir nesiduoda nuo savo kilnios pareigos 
nubaidomi nei įvairiomis kliūtimis, nei įtarimais. Matyt taip pat 
ir nemaža jaunuolių, kurie ar tai dėl savo gabumų ar turtų ne- 
trukus atsistos visuomenės viršūnėse, kurie tiria socialinį reikalą, 
ir duoda vilties, kad tam reikalui tikrai atsiduos. Ž 


Kuriuo keliu reik eiti? 


Dabarties dalykų padėjimas, Šlovingieji Broliai, aiškiai nu- 
rodo, kokiu reikalinga eiti keliu. Prieš mus dabar, kaip kitados 
nekartą Bažnyčios istorijoje, stovi supagonėjęs pasaulis. Kad 
tos rūšies ištisos žmonių klasės būtų vėl grąžintos Kristui, kurio 
užsigynė, iš jų pačių reikia išrinkti ir padaryti pagalbinius Baž- 
nyčios kareivius, kurie gerai žinotų savųjų mintis ir norus ir 
kurie tam tikra malonia broliška meile galėtų pasiekti jų širdis. 
Pirmi ir artimiausieji darbininkų apaštalai privalo būti darbinin- 
kai; o apaštalai tarp pramonininkų ir komersantų taip pat turi 
būti iš jų pačių tarpo. 

Šitų pasauliečių, kaip darbininkų taip darbdavių, apaštalų 
uoliai ieškoti, išmintingai išrinkti, tinkamai išlavinti ir yra ypa- 
tingoji Jūsų, Šlovingieji Broliai, ir Jūsų klero pareiga. Be abejo 
sunki pareiga dedama kunigams; dėlto tai pareigai eiti sun- 
kiomis studijomis apie socialinius dalykus yra ruoštini tie, kurie 
Bažnyčios viltis; bet ypač reikalinga yra, kad tie, kuriuos |tam 
darbui ypatingu būdu paskirsite, pasireikštų švelniu teisybei pa- 
jautimu, kad kam nors ko neteisingai reikalaujant ar neteisingai 
veikiant, vyrišku patvarumu pasipriešintų; kad jie pasižymėtų išmin- 
timi bei laisvu nuo įvairių kraštutinumų sprendimu; kad jie ypa- 
tingai giliai būtų perimti Kristaus meilės, kuri viena pajėgia malo- 

niai ir stipriai žmonių širdį ir valią teisybės ir žmoniškumo įstaty- 
mams palenkti. Šito kelio sėkmingumas jau ne kartą parodė 
laimingas patyrimas; dėlto nėra jokios priežasties, kad abejotume 
juo iš- tvermingai eiti. 

Šiuos gi mylimus Mūsų Sūnus tam darbui išrinktus kar- 
štai Viešpatyje raginame, kad parengimui sau pavestų vyrų visai 
atsidėtų ir tą pirmaeilę kunigišką ir apaštališką pareigą vykdyda- 
mi, reikiamai naudotųsi krikščioniškojo mokymo jėga, moky- 
dami jaunuolius, kurdami krikščioniškas sąjungas, steigdami 
krikščioniškųjų studijų ratelius. Ypač tegu. aukštai stato ir savo 
auklėtinių labui uoliai tevartoja brangiausią, kaip privatinio taip 
ir socialinio, atnaujinimo priemonę, kurią Mūsų Euciklikoje 
„Mens Nostra“ (Lit Encycl. Mens Nostra, d. 20 Dec. 1920) re- 
kolekcijose glūdinčią nurodėme; toje Enciklikoje ne tik suminė- 
jome rekolekcijas įvairiems pasauliečiams, bet ir aiškiai nurodė- 
me, bei stipriai patarėme, kaipo naudingiausias darbininkams 
uždaras įstaigas rekolekcijoms atlikti: tose dvasios mokyklose 
išdirbami netik geri krikščionys, bet ir paruošiami tikri apaštalai 
kiekvienam gyvenimo reikalui bei uždegami Kristaus Širdies ug- 
nimi. Iš šios mokyklos, kaip Apaštalai iš paskutinės vakarienės 
kambario Jeruzalėj, išeis užvis tikėjime tvirčiausi, apsišarvavę nenu- 
galimu tvermingumu persekiojimų laiku degantieii uolumu ir rū- 
pesčiu plėsti Kristaus karalystę. 

Dabar ypač yra reikalingi toki tvirti Kristaus kareiviai, ku- 
rie dirbtų žmonių šeimai nuo gresiančio pražuvimo išgelbėti, į 
kurį patektų, jei, atmetus evangelijos mokslą, būtų leista įsiga- 
lėti tai tvarkai, kuri mindžioja ne tik prigimties, bet ir Dievo 
įstatymus. Kristaus Bažnyčia pastatytoji ant nepajudinamos uo- 
los neturi ko bijotis, nes tikrai žino, kad pragaro vartai jos nenu- 
galės (Cir. Mat, XVI, 18): priešingai, iš tiek amžių patyrimo Ji 
žino, kad iš didžiausių audrų išeina tvirtesnė, naujais triumiais 
pasipuošusi. Bet motiniškoji jos širdis negali nesudrebėti dėl 
daugybės blogybių, kuriomis tarp šios rūšies audrų kankinama 
tiek žmonių tūkstančių, o ypač dėl didžiausių iš čia einančių 
dvasinių nuostolių, kurie tiek sielų Kristaus krauju atpirktų pa- 
stūmėtų į amžinąją pražūtį. 

Todėl nieko negalima palikti neišbandžius tokioms blogy- 
bėms nuo žmonių visuomenės nukreipti: čia turi koncentruotis 
visas mūsų darbas, visas sumanumas, į tai turi būti nukreiptos ne- 
paliaujamos ir karštos Dievui maldos. Juk, Dievo malonei pa- 
dedant, žmonių šeimos likimas yra mūsų rankose. 

Neleiskime, Šlovingieji Broliai ir Mylimieji Sūnūs, kad šio 
pasaulio vaikai savo rūšyje pasirodytų už mus išmintingesni, 
kurie dieviškų gerumu esame šviesos vaikai (Cir. Luc, XVI, 8). 
Juk matome, juos su didžiausiu gudrumu pasirenkant ir paren- 
giant sau uolius pagalbininkus, kurie jų klaidas tarp įvairių 
žmonių klasių viso pasaulio kraštuose diena iš dienos plačiau 
skleistų. Kai tik Kristaus Bažnyčia smarkiau pradedama pulti, 
matome juos padėjusius į šalį tarpusavio vidaus ginčus, 

tvarkingai susibūrusius į vieną eilę it sujungtomis jėgomis sie- 
kiančius bendro tikslo. 


Patariamas glaudus susibūrimas ir susiklausymas. 


Turbūt nėra tokio, kurs nežinotų, ką ir kiek daro nepa- 
ilstąs katalikų uolumas, kaip socialinėje ir ekonominėje, taip ir 
švietimo srity. Bet šitas nuostabus ir nelengvas veikimas ne- 
retai pasirodo mažiau sėkmingas dėl į įvairias šalis išblaškytų 
jėgų. Tesusijungia „tad visi geros valios vyrai, kurie po Baž- 
nyčios Ganytojų akimis nori kovoti šitą gerą ir taikingą Kris- 
taus kovą; ir visi, Bažnyčiai vadovaujant bei mokant, tesistengia 
kiekvienas pagal savo išmanymą, jėgas ir padėtį šį tą įnešti į 
tą krikščioniškąjį žmonių visuomenės atnaujinimą, kurį Leo- 
nas XIII savo nemirštamąja Enciklika Rerzm Novarum pranašavo; 
neieškodami savęs nei to, kas jų yra, bet, kas yra Jėzaus Kris- 
taus (Cir. Philipp., II, 21); nesistengdami savo sumanymus žūtbūt 
pravesti, bet pasirengę net geriausių išsižadėti, jei daug didesnė 
visumos nauda to reikalauja: kad visame ir virš visako Kristus 
karaliautų, Kristus viešpatautų, kuriam „šlovė, garbė ir valdžia 
per amžių amžius.“ (Apoc. V, 13). F 

Kad viskas laimingai įvyktų, Jums visiems, Šlovingieji Bro- 
liai ir Mylimieji Sūnūs, jums visiems, kurie tik esate Kristaus 
mums patikėtos didžios Katalikiškos šeimos nariai, 0 ypač su 
širdinga meile darbininkams ir kitiems savo rankomis pragyvė- 
nimą užsidirbantiems, dieviškos Apvaizdos mums pavestiems; 
taip pat ir krikščioniškiems darbdaviams bei darbų tvarkytojams 
tėviška širdimi teikiame Apaštališkąjį Palaiminimą. 

Duota Romoje pas šventą Petrą 1931 metų gegužės mė- 
nesio 15 dieną, Mūsų Pontifikato dešimtais metais. — 


Pijus PP. XI. 


Katalikų Veikimo Centro išleisti raštai. 


Kaina, 
Katalikų Veikimo Centras Kan. A. Steponaitis 010 
Katalikų Veikimo Kodeksas. Kun. dr. Guerry, vertė E. T. 2,50 
Socialinis Kodeksas. Vertė A. J. 1,50 
Katalikas ir Spauda, A. Žv. 0,08 
Susipratęs ir veiklus katalikas. V. Pr. B-s 0,05 
Priekaištai katalikų veikimui. Kun. St. T-ys 0,10 
Šv. Tėvas Pijus XI katalikų veikimo apaštalas. Kun. 
St T. 0,08 
Į darbą. Pijus Butenis 0,10 
Pasauliečių apaštalavimas. A. Šablinskis 0,10 
Ar Bažnyčia remia mokslą? P. Tautvila 0,10 
K. V. C. ir Svarbiausi jo uždaviniai Lietuvoje. Vysku- 
pas Paltarokas 0,10 
Katalikų mokykla. A. Žv. 0,06 
Pijaus XI enciklika apie krikščionišką jaunuomenės 
auklėjimą 1,00 
Lietuvos Katalikiškos jaunimo organizacijos. Justus 0,09 
Visuotinai giedamų giesmių giesmynėlis 0,09 


Hiponos Vyskupas Šventasis Augustinas. J. Medeikis 0,10 
Vytauto Didžiojo darbai Katalikų Bažnyčiai Lietu- 


voje. Z. V. 0,09 
Lietuvos Vyskupų laiškas tikintiesiems „Mūsų Bran- 
giausias Išganytojas“ 0,05 
Lietuvos Episkopato Direktyvos Katalikų Akcijai Lie- 
tuvoje 0,10 
Ką pasakė Vyskupai? 0,05 
Katalikų Socialinė Pasaulėžiūra. Versta iš piancūzų 
kalbos 5.00 


Pijaus XI enciklika apie socialinį teisingumą 


